عالمی بحران کے باوجود بڑی ٹیکنالوجی کمپنیوں کا کاروبار کیسے چمک رہا ہے؟

جمعرات کو ایمازون، فیس بک، ایپل اور گوگل نے رواں سال 30 ستمبر تک کی سہ ماہی رپورٹس جاری کی ہیں جن میں کمپنیوں کو ہونے والے منافع اور آمدن کے بارے میں آگاہ کیا گیا ہے۔ ان تمام رپورٹس میں ایک چیز قدرِ مشترک تھی اور وہ یہ کہ پیداوار بڑھ رہی ہے اور اس میں سست وری کی کوئی علامات موجود نہیں ہیں۔ ایمازون نے صرف ان تین مہینوں میں 6.3 ارب ڈالر کا منافع کمایا ہے۔ رواں سال کا یہ سہ ماہی منافع گذشتہ سال کے مکمل منافع کے مقابلے تقریباً تین گنا زیادہ ہے۔  لیکن اس پیداوار کے نتیجے میں نقصان بھی ہوا ہے۔ ایمازون نے کہا ہے کہ کووڈ 19 سے دوران انھیں اس کی روک تھام اور موزوں انتظامات کے لیے 2.5 ارب ڈالر کے اخراجات اٹھانا پڑے ہیں۔  اس دوران کمپنی کی ساکھ کو بھی نقصان پہنچا ہے۔ ایمازون کے ملازمین کے لیے بعض سخت پالیسیاں زیر بحث رہی ہیں اور ان کے دفاتر میں مشکل حالات کی مخالفت میں کئی مظاہرے کیے گئے ہیں۔  انسٹاگرام اور واٹس ایپ کے مالک فیس بُک نے بتایا ہے کہ ستمبر میں یومیہ صارفین کی تعداد 2.5 ارب رہی ہے۔ گذشتہ سال ستمبر کے مقابلے یہ 15 فیصد زیادہ ہے، لیکن رواں سال جون کے مقابلے محض 3 فیصد کا اضافہ ہے۔ وہ اس لیے کیونکہ کورونا وائرس کے ابتدائی مہنیوں کے دوران لوگ گھروں میں محصور ہو کر رہ گئے تھے اور کچھ کرنے کو نہ ہونے کی وجہ سے سوشل میڈیا کا رُخ کر رہے تھے۔  کمپنی کا کہنا ہے کہ اس کی سب سے منافع بخش مارکیٹ، امریکہ اور کینیڈا، میں بھی فیس بک کے صارفین میں کمی واقع ہوئی ہے۔ اس نے سرمایہ کاروں کو بتایا ہے کہ ان کی توقعات کے مطابق یہ رجحان ایسے ہی جاری رہے گا۔  ٹوئٹر نے بھی اسی رجحان کی نشاندہی کی ہے۔ ان کا دعویٰ ہے کہ جولائی تا ستمبر اس کے یومیہ صارفین کی تعداد 18 کروڑ 70 لاکھ تھی۔ گذشتہ سال اسی دورانیے کے مقابلے یہ محض ایک فیصد اضافہ ہے۔  ایلفابیٹ نے رواں سال اپنی شروع کی سہ ماہی رپورٹ میں بتایا تھا کہ سنہ 2004 میں پبلک لسٹڈ کمپنی بننے کے بعد سے پہلی مرتبہ اس کی آمدن میں بڑے پیمانے پر اتنی کمی واقع ہوئی ہے۔ گوگل کی آمدن میں 14 فیصد اضافہ ہوا جو ماہرین کی پیشگوئی سے زیادہ تھا۔ منافع میں 59 فیصد اضافہ ہوا اور یہ 11 ارب ڈالر سے زیادہ رہا۔ سٹاک مارکیٹ میں کچھ ہی گھنٹوں میں اس کے شیئرز کی خرید و فروخت کے بعد ان کی قیمت چھ فیصد بڑھ گئی۔ جیسے عام طور پر ہوتا ہے کمپنیوں کی توجہ سیلز اور منافع پر مرکوز رہی اور ان تنازعات پر نہیں رہی جو کہ ان کی کمپنیوں کے گرد گھوم رہے ہیں جیسے کہ امریکہ میں سخت تر قوانین کے مطالبات میں جو تیزی آ رہی ہے۔


Summary: پاکستان میں قومی بچت کی سکیموں میں واضح کمی آئی ہے جس کی وجہ ماہرین کے مطابق شرح منافع میں کمی کے علاوہ ایف اے ٹی ایف کی شرائط کو پورا کرنے کے لیے کیے جانے والے اقدامات بھی ہیں۔

ایف اے ٹی ایف پاکستان کی قومی بچت سکیموں پر کیسے اثرانداز ہو رہا ہے؟

قومی بچت کی سکیموں میں کی جانے والی سرمایہ کاری کے ذریعے حکومت اپنے بجٹ کی ضروریات کو پوری کرتی ہے، ان سکیموں میں ہونے والی سرمایہ کاری پر حکومت سرمایہ کاروں کو ہر ماہ منافع دیتی ہے۔ تاہم اس سال ان سکیموں پر شرح منافع میں کمی کی گئی جو ماہرین معیشت کے نزدیک ان سکیموں میں کم سرمایہ کاری کی ایک وجہ ہے۔ قومی بچت کی سکیموں میں ڈیفنس سیونگز سرٹیفکیٹس، بہبود سیونگز سرٹیفکیٹس، ریگولر انکم سرٹیفکیٹس، سپیشل سیونگز سرٹیفکیٹس، پرائز بانڈز اور کچھ دوسرے مالیاتی سرٹیفکیٹس شامل ہیں۔ ان میں ایک خاص مدت کے لیے سرمایہ کاری پر منافع دیا جاتا ہے جو مختلف سرٹیفکیٹس پر مختلف شرح سے دیا جاتا ہے۔ ان میں بیواؤں اور بزرگ افراد کو خصوصی رعایت حاصل ہے اور ان کے لیے جاری کیے گئے سرٹیفکیٹس پر دوسروں کے مقابلے میں شرح منافع تھوڑی سی زیادہ ہوتی ہے۔ قومی بچت کی سکیموں میں کم سرمایہ کاری کی وجوہات پر بات کرتے ہوئے ماہر معیشت ڈاکٹر شاہد حسن صدیقی نے کہا اس کی ایک بڑی وجہ تو ان سکیموں میں کی جانے والی سرمایہ کاری پر دیے جانے والے منافع کی شرح میں کمی ہے جس کی وجہ سے سرمایہ کاروں کے لیے اس میں زیادہ کشش نہیں ہے۔ حکومت نے شرح سود میں کمی کے بعد ان سکیموں میں سرمایہ کاری پر دیے جانے والے منافع پر بھی کمی کر دی تھی۔  قومی بچت سکیموں میں ہونے والی کم سرمایہ کار پر بات کرتے ہوئے ماہر معیشت مزمل اسلم نے کہا کہ اس کی ایک وجہ ایف اے ٹی ایف کی شرائط بھی ہیں کہ جن میں ان اسکیموں میں لگائی جانے والی رقم کا ذریعہ معلوم کرنے کا کہا گیا کہ سرمائے کے طور پر لگائی جانے والی رقم کہاں سے حاصل کی گئی ہے۔ ان کے مطابق پہلے ایسی کوئی شرط نہیں تھی کہ سرمایہ کاری کرنے پر کوئی ان ذرائع کے بارے میں پوچھتا کہ یہ رقم کہاں سے حاصل کی گئی ہے۔ ان کے مطابق ایف اے ٹی ایف کے قوانین کے تحت ان سکیموں میں لگائے جانے والے پیسے کی جانچ پڑتال بھی کم سرمایہ کاری کا وجہ بنی ہے۔ وڑائچ کے مطابق ایف ٹی اے ایف کی شرائط کے تحت قومی بچت سکیموں پر نگرانی سے وقتی طور پر تو سرمایہ کاری کی حوصلہ شکنی ہو گی تاہم یہ مستقبل کے لیے ایک اچھا اقدام ہے تاکہ اس کے ذریعے مشکوک پیسے کے استعمال کو روکا جا سکے۔ بچت سکیموں کے ذریعے حاصل ہونے والی رقم کو حکومت اپنی بجٹ کی ضروریات پورا کرنے کے لیے استعمال کرتی ہے۔ دو ماہ میں آنے والی کم سرمایہ کاری کے سلسلے میں بات کرتے ہوئے وڑائچ نے کہا کہ اس سے کوئی خاص فرق نہیں پڑا کیونکہ حکومت اپنے اخراجات پورا کرنے کے لیے بانڈ مارکیٹ سے پیسہ ادھار لے رہی ہے جہاں کم شرح سود کی وجہ سے سستا قرضہ مل جاتا ہے۔


Summary: پاکستان فیڈرل بورڈ آف ریونیو (ایف بی آر) نے پاکستان کی سب سے بڑی ٹیلی کام کمپنی جاز (سابقہ موبی لنک) پر 25 ارب روپے کے ٹیکس نادہندہ ہونے کا الزام عائد کرتے ہوئے وفاقی دارالحکومت میں ان کے دفتر کو سیل کر دیا ہے۔

جاز پر اربوں روپے کے ٹیکس نادہندہ ہونے کا الزام، کمپنی آفس سیل

پاکستان فیڈرل بورڈ آف ریونیو (ایف بی آر) نے پاکستان کی سب سے بڑی ٹیلی کام کمپنی جاز (سابقہ موبی لنک) پر 25 ارب روپے کے ٹیکس نادہندہ ہونے کا الزام عائد کرتے ہوئے وفاقی دارالحکومت میں کمپنی کے دفتر کو سیل کر دیا ہے۔ ایف بی آر کے لارج ٹیکس پیئرز یونٹ کی جانب سے جاری کردہ ایک نوٹیفکیشن میں یہ دعویٰ کیا گیا ہے کہ پاکستان موبائل کمیونیکیشن لمیٹڈ (پی ایم سی ایل) یعنی جاز 25 ارب روپے سے زائد کی انکم ٹیکس نادہندہ ہے اور ٹیکس ادا نہ کرنے کے باعث اس کے اسلام آباد میں موجود دفتر کو سیل کیا جاتا ہے۔ جاز کی ڈائریکٹر کمیونیکیشن عائشہ سروری نے بی بی سی سے بات کرتے ہوئے بتایا کہ ’جاز قانون کی پاسداری کرنے والی ایک ذمہ دار کمپنی ہے۔ گذشتہ روز ہمیں ایف بی آر کی جانب سے ٹیکس نادہندہ ہونے اور دفتر سیل کیے جانے کا نوٹس ملا تھا۔‘  ایف بی آر کا موقف ہے کہ ٹیلی کام کمپنی جاز نے اپنی ذیلی کمپنی سے حاصل ہونے والا منافع یعنی کیپیٹل گین پر انکم ٹیکس ادا نہیں کیا۔ جبکہ ٹیلی کام کمپنی کی قانونی اور آڈٹ ٹیم کا موقف ہے کہ پاکستان کے انکم ٹیکس قوانین کے تحت کمپنی اپنی ہی ذیلی کمپنی سے لین دین پر انکم ٹیکس دینے کی پابند نہیں ہے۔ جاز کی ڈائریکٹر کمیونیکیشن عائشہ سروری نے ایف بی آر کے ساتھ اس تنازع کی تصدیق کرتے ہوئے بتایا کہ ’فیڈرل بورڈ آف ریونیو (ایف بی آر) اور ٹیلی کام کپمنی جاز کے درمیان پاکستان انکم ٹیکس آرڈینینس کے سیکشن 97 کے تحت اختلاف پایا جاتا ہے اور اب تک یہ موقف ہے کہ پاکستان کے انکم ٹیکس قوانین کے تحت انکم ٹیکس قانون کی شق 97 کی ہماری تشریح ٹھیک ہے اور ہم کوئی ٹیکس نادہندہ نہیں ہیں۔‘ ایف بی آر کی جانب سے کمپنی پر ٹیکس نادہندہ ہونے اور اس کے مرکزی دفتر کو سیل کرنے کے اقدام پر بات کرتے ہوئے عائشہ سروری کا کہنا تھا کہ ’جو کمپنی گذشتہ 25 برس سے ملک میں کام کر رہی ہے اور ملک کی معیشت میں اہم کردار ادا کر رہی ہے اس کے ساتھ معاملات طے کرتے ہوئے آپ چند کاروباری اخلاقیات کا خیال رکھتے ہیں اور کمپنی کو کچھ وقت دیتے ہیں لیکن ایف بی آر نے موقع سے فائدہ اٹھاتے ہوئے فوری طور پر سنگین اقدام اٹھایا۔‘ عائشہ سروری نے ایف بی آر کی اقدام پر تنقید کرتے ہوئے کہا کہ ’ایک ایسے وقت میں جب آپ کی معیشت ڈوب رہی ہے اور جب ملک کی بڑی کمپنیاں ٹیکس ادا کرنے کی بجائے ملکی اداروں کے ساتھ قانونی چارہ جوئی کر رہی ہیں، ایسے وقت میں اس کمپنی کے ساتھ جو ملک میں 25 برس سے معیشت میں اپنا حصہ ڈال رہی ہے، کے لیے اس طرح کی خوف کی فضا قائم کرنا مناسب نہیں ہے۔‘


Summary: سعودی عرب غیر ملکی ملازموں کی کفالت کے نظام کو ختم کرنے کے منصوبے پر کام کر رہا ہے۔ خبر رساں ادارے روئٹرز نے منگل کو عربی زبان میں شائع ہونے والے اخبار 'مال' کےحوالے سے یہ خبر دی ہے۔ اس کے علاوہ یہ خبر سعودی گزیٹ نے ذرائع کے حوالے سے بھی دی ہے۔

سعودی عرب ’کفالہ کا نظام ختم کرنے پر غور‘ کیوں کر رہا ہے؟

سعودی عرب اپنے ملک میں رائج غیر ملکی ملازموں کی کفالت کے نظام کو ختم کرنے کے ایک منصوبے پر کام کر رہا ہے۔ خبر رساں ادارے روئٹرز نے منگل کو عربی زبان میں شائع ہونے والے اخبار ’مال‘ کےحوالے سے یہ خبر دی ہے جبکہ سعودی گزٹ نے بھی مختلف ذرائع کا حوالہ دے کر اس خبر کو شائع کیا ہے۔ سعودی عرب میں رائج اس نظام کے تحت سعودی شہری اپنے ملک میں روزگار کے سلسلے میں آنے والے غیر ملکی شہریوں کو سپانسر کرتے ہیں جسے کفالہ کہا جاتا، سپانسر کرنے کے بدلے سعودی شہریوں کو ایک مختص رقم فراہم کرنی پڑتی ہے۔ تاہم اب سعودی عرب اس کی جگہ ایک دوسرا نظام متعارف کروا رہا ہے جس میں مالک اور ملازم کے درمیان براہ راست معاہدہ ہو گا۔ اور ایسا کر کے وہ مزید غیر ملکی افراد کو سعودی عرب میں سرمایہ کاری کی جانب راغب کرنا چاہتا ہے۔ اس کے علاوہ سعودی عرب تیل پر اپنی معیشت کا انحصار کم کرنا چاہتا ہے۔ معیشت کے امور پر شائع ہونے والے اخبار ’مال‘ کے مطابق کفالہ نظام سعودی عرب میں گذشتہ سات دہائیوں سے رائج ہے جس کے تحت سعودی عرب میں کام کرنے والا غیرملکی کارکن اپنے مالک کا پابند ہو جاتا ہے۔ ملازموں کے استحصال کے بڑھتے ہوئے الزامات کی وجہ سے ایک طویل عرصے سے کفالہ نظام کو تنقید کا نشانہ بنایا جا رہا ہے۔ ’مال‘ کی رپورٹ کے مطابق سعودی عرب کی وزارت انسانی وسائل اور سماجی فروغ کی جانب سے اگلے ہفتے اس تناظر بڑا اعلان متوقع ہے۔ توقع ہے کہ اس اعلان سے غیر ملکی کارکنوں اور آجروں یا مالکان کے مابین معاہدے میں بہتری آئے گی۔ مال کی رپورٹ کے مطابق حکومت کے اس اعلان پر سنہ 2021 کے ابتدائی چھ ماہ کے اندر عملدرآمد کیا جائے گا۔ اس وقت سعودی عرب میں ایک کروڑ غیر ملکی کارکنان کفالہ نظام کے تحت کام کر رہے ہیں۔ کفالہ کے نظام کا اطلاق خلیجی ممالک میں کام کرنے والے غیر ملکی کارکنوں پر ہوتا ہے۔ اس نظام کا اطلاق مقامی عرب آبادی کے گھروں میں کام کرنے والے ذاتی ملازمین سے لے کر بڑی بڑی کمپنیوں میں کام کرنے والے ملازمین پر ہوتا ہے۔ کفالہ کے نظام کے تحت سب سے زیادہ پیچیدگیاں اس وقت پیدا ہوتی ہیں جب کارکن اپنے کفیل کو بتائے بغیر کام سے غیر حاضر ہو جاتے ہیں۔ ایسی صورت میں کارکن کی حیثیت ایک مجرم کی سی ہوتی ہے اور پولیس سمیت تمام سرکاری اداروں سے چھپ کر زندگی گزارنے پر مجبور ہوتا ہے۔ انھیں اکثر خلیجی ممالک کے عدالتی نظام سے بروقت انصاف نہیں ملتا باوجود اس کے کہ وہ یہ ثابت کرنے میں کامیاب ہو جائیں کہ ان کے حقوق کی خلاف ورزی ہوئی ہے اور کفیل نے ان سے ہونے والے معاہدے کی خلاف ورزی کی ہے۔


کیا مسلمانوں کا فرانسیسی مصنوعات کا بائیکاٹ کام کرے گا؟

ترکی نے عرب ممالک کے عوام سے اپیل کی ہے کہ فرانسیسی صدرایمانویل میکخواں کی جانب سے  پیغمبرِ اسلام کے بارے میں توہین آمیز خاکوں کا دفاع کرنے کی وجہ سے وہ فرانس کی مصنوعات کا بائیکاٹ کریں۔ عالمِ عرب اور دیگر مسلم ممالک نے اس سے قبل بھی یورپی ممالک کی مصنوعات کے بائیکاٹ کی اپیل کی ہے۔ اس سے پہلے جب ڈنمارک کے اخبار یولندے پوستن نے سنہ 2005 میں پیغمبرِ اسلام کے کارٹون شائع کیے تھے تو اس وقت بھی کئی مسلم ممالک نے ڈنمارک کی مصنوعات کے بائیکاٹ کا اعلان کیا تھا۔ پیغمبرِ اسلام کے خاکوں کا حساس معاملہ فرانس اور ترکی کے درمیان کشیدگی میں کوئی ایک نیا معاملہ نہیں ہے۔ اس سے پہلے لیبیا، وسطی ایشا کی دو ریاستوں (آرمینیا اور آذربائیجان) کے درمیان لڑائی اور شام میں مختلف متحارب گروہوں کی پشت پناہی کی وجہ سے دونوں ملکوں کے درمیان کشیدگی کی ایک تاریخ ہے۔ امکان ہے کہ ترکی فرانس سے کشیدگی بڑھانے میں ایک ایسی حد تک جائے گا جہاں اس کے اپنے بنیادی مفادات کو زد نہ پہنچے۔ ساتھ ساتھ ترکی اپنی نئی اسلامی شناخت کو عالم عرب کی قیادت کے لیے بھی استعمال کرسکتا ہے کیونکہ موجودہ دور میں عالم عرب میں کوئی ایسا نام نہیں ہے جو قائدانہ کردار ادا کرسکے۔  پیغمبرِ اسلام کے کارٹونوں پر فرانسیسی صدر کو مذمت کا نشانہ بنا کر ترک صدر عالمِ عرب میں اس خلا کو پرنے کی کوشش کرسکتے ہیں۔ اس وقت عرب ممالک میں حکمرانوں اور عوام کے درمیان اسرائیلی پالیسی پر شدید تضاد ہے جو کسی وقت بھی ایک زلزلہ پیدا کر سکتا ہے۔  آرمینیا اور آذربائیجان کے درمیان ناگرنو قرہ باغ پر تنازع اس وقت ایک مکمل جنگ کی صورت اختیار کر چکا ہے اگرچہ امریکہ جنگ بندی کی کوششیں کر رہا ہے جس کی کامیابی کے امکانات نظر آرہے ہیں۔ اس کے علاوہ بحیرہِ روم میں قبرص کی تقسیم کی وجہ سے فرانس اور ترکی کا ایک پرانا تنازعہ دوبارہ سے متحرک ہو رہا ہے۔ ان ہی حالات کے پس منظر میں لیبیا میں جہاں یورپ کی حکمتِ عملی ناکام نظر آرہی ہے، ترکی نے براہِ راست فوجی مداخلت کرکے کئی یورپی ممالک کو اور خاص کر فرانس کو مزید ناراض کیا ہے۔ کچھ ماہرین کا کہنا ہے کہ ان تنازعات کی وجہ سے ترکی کے صدر نے فرانسیسی صدر کے خلاف سخت زبان استعمال کی ہے۔ لیکن جیسا کہ آسٹریلیا کے شہر سڈنی میں ایک مسجد پر توڑ پھوڑ کے واقعے کے بعد معاملہ صرف حکومتوں یا ریاستوں کے ہاتھ سے باہر نکل جانے کا بھی خطرہ ہے۔ سڈنی کی مسجد ترک مسلمانوں سے وابستہ ہے۔ حملہ آور ایک ذہنی مریض بتایا گیا ہے، لیکن کشیدگی بڑھنے کی صورت میں کئی عام افراد ذہنی مریض ہو سکتے ہیں۔


Summary: فنانشل ایکشن ٹاسک فورس نے پاکستان کو فروری 2021 تک بدستور زیرِ نگرانی ممالک کی گرے لسٹ میں رکھنے کا فیصلہ کیا ہے۔ ادارے کے سربراہ کے مطابق پاکستان سفارشات پر عمل کر رہا ہے مگر اسے مزید کام کرنے کی ضرورت ہے۔

ایف اے ٹی ایف: پاکستان کو بدستور ’گرے لسٹ‘ میں رکھنے کا فیصلہ

منی لانڈرنگ اور دہشت گردوں کی مالی امداد کی روک تھام کے عالمی ادارے فنانشل ایکشن ٹاسک فورس نے پاکستان کو بدستور زیرِ نگرانی یعنی 'گرے لسٹ' میں رکھنے کا فیصلہ کیا ہے۔ ادارے کے صدر کا کہنا ہے کہ اگرچہ پاکستان 27 میں سے 21 سفارشات پر عمل کر رہا ہے لیکن بات یہاں ختم نہیں ہوتی اور اسے مزید کام کرنے کی ضرورت ہے۔ ایف اے ٹی ایف کے مطابق اب پاکستان کو فروری 2021 تک ان تمام سفارشات پر عمل کرنے کا وقت دیا گیا ہے جن پر تاحال کام نہیں ہو سکا۔ ایف اے ٹی ایف کے سربراہ مارکس پلیئر نے اجلاس کے بعد پریس کانفرنس میں کہا کہ پاکستان کو ادارے کی جن 27 سفارشات پر عملدرآمد کے لیے کہا گیا تھا ان میں سے 21 پر عمل ہو رہا ہے تاہم جب تک پاکستان باقی چھ سفارشات پر عملدرآمد نہیں کرتا اس کا درجہ تبدیل نہیں ہو سکتا۔ ان کا کہنا تھا کہ پاکستان نے یقیناً اس سلسلے میں بہت کام کیا ہے لیکن اسے مزید کام کرنے کی ضرورت ہے اور وہ رک نہیں سکتا۔ ان کا کہنا تھا کہ پاکستان کے بلیک لسٹ میں جانے کا خطرہ اس وقت تک نہیں ٹلا جب تک وہ ان چھ اہم سفارشات پر عملدرآمد نہیں کر لیتا جن پر کام ہونا ابھی باقی ہے۔ ادارے کے صدر کا کہنا تھا کہ اگر پاکستان بقیہ سفارشات پر مقررہ مدت میں عملدرآمد کرتا ہے تو ایف اے ٹی ایف کی ٹیم پاکستان کا دورہ کر کے اس بات کو یقینی بنائے گی کہ تمام سفارشات پر عمل ہو رہا ہے اور اگر ایسا پایا گیا تو پاکستان کے گرے لسٹ سے اخراج کی راہ ہموار ہو سکتی ہے۔  پاکستان کو جون 2018 میں ایف اے ٹی ایف کی گرے لسٹ میں شامل کیا گیا تھا اور اس سلسلے میں ضروری اقدامات اٹھانے کے لیے اکتوبر 2019 تک کا وقت دیا گیا تھا جس میں بعدازاں چار مہینے کی توسیع کر دی گئی تھی۔ پاکستان نے یقین دہانی کروائی تھی کہ وہ دی گئی اس مہلت کے دوران ضروری قانون سازی اور اس پر عملدرآمد کے لیے ایک موثر نظام تیار کر لے گا۔ فروری 2020 تک پاکستان نے ایف اے ٹی ایف کی 27 سفارشات میں سے صرف 14 پر عمل کیا تھا اور باقی رہ جانے والی 13 سفارشات پوری کرنے کے لیے اسے مزید چار ماہ کا وقت دیا گیا تھا۔ کسی ملک کو انہانسڈ فالو اپ لسٹ میں رکھنے کا مطلب یہ ہے کہ اس ملک کی جانب سے کیے جانے والے اقدامات کی مانیٹرنگ میں اضافہ کیا گیا ہے۔ کسی بھی ملک کی گرے لسٹ میں شمولیت کے بعد اس ملک کی پیشرفت غیر تسلی بخش ہونے پر مانیٹرنگ میں اضافہ کر دیا جاتا ہے۔


Summary: معاشی تجزیہ کار اسے کسی حد تک تو حکومت کی کامیابی قرار دیتے ہیں تاہم اسے ملک کی مجموعی اقتصادی صورتحال کا پیمانہ نہیں مانتے۔دوسری جانب پاکستان مسلم لیگ نواز نے وزیر اعظم کےدعوے کو ان کی معیشت کی ساخت سے ’ناواقفیت‘ کہا ہے اور اسے دراصل معیشت کے لیے ’خطرناک‘ قرار دیا ہے۔

’کرنٹ اکاؤنٹ سرپلس‘ پاکستان کے لیے کیا معنی رکھتا ہے؟

کرنٹ اکاؤنٹ یعنی جاری کھاتے میں سرپلس (فاضل) کی ملکی معیشت میں اہمیت ہے اور اس معاشی اعشاریے میں مثبت رجحان کے بارے میں معاشی تجزیہ کار اسے کسی حد تک تو حکومت کی کامیابی قرار دیتے ہیں تاہم اسے ملک کی مجموعی اقتصادی صورتحال کا پیمانہ نہیں مانتے۔ دوسری جانب پاکستان میں حکومت کی سب سے بڑی سیاسی حریف پاکستان مسلم لیگ نواز نے وزیر اعظم کے کرنٹ اکاؤنٹ میں سرپلس کو عظیم خوشخبری دینے کو ان کی معیشت کی ساخت سے ’ناواقفیت‘ کہا ہے اور اسے دراصل معیشت کے لیے ’خطرناک‘ قرار دیا ہے۔ عارف حبیب سکیورٹیز میں معیشت کی تجزیہ کار ثنا توفیق نے اس سلسلے میں کہا ہے کہ برآمدات اور ترسیلات زر سے آنے والے ڈالروں، درآمدات اور پاکستان سے تعلیمی یا دوسرے مقاصد کے لیے بھیجے جانے والے ڈالروں کے درمیان فرق کو کرنٹ اکاؤنٹ میں دیکھا جاتا ہے۔  بیرونی سرمایہ کاری کے ذریعے آنے والے ڈالروں کے بارے میں ثنا نے کہا وہ فنانشل اکاؤنٹ کا حصہ ہیں اور اسی طرح پاکستان میں کام کرنے والی غیر ملکی کمپنیوں کی جانب سے بیرون ملک منافع کو بھی فنانشل اکاؤنٹ میں ظاہر کیا جاتا ہے۔ اس سلسلے میں موجودہ حکومت کی سب سے بڑی سیاسی حریف پاکستان مسلم لیگ نواز کی معاشی ٹیم کے رکن اور پاکستان کے سابق وزیر وفاقی وزیر منصوبہ بندی احسن اقبال نے کہا کہ وزیراعظم کا اعلان ان کی معیشت سے ناواقفیت کا ثبوت ہے۔  نواز لیگ کے دور میں ملکی تاریخ کے بلند ترین کرنٹ اکاؤنٹ خسارے کے بارے میں بات کرتے ہوئے انھوں نے کہا کہ اس کی وجہ ہمارے دور میں توانائی اور انفراسٹرکچر کے سرمایہ کاری کے وہ منصوبے تھے جن کے لیے مشینری، آلات وغیرہ درآمد کرنے پڑے۔ تاہم وہ ایک وقتی عمل تھا کیونکہ ان منصوبوں کی وجہ سے ’ملک کی معیشت میں گروتھ آتی اور روزگار کے مواقع پیدا ہوتے۔‘ ’جب ملک میں ڈالروں کی سپلائی کم ہے اور معیشت بھی سست روی کا شکار ہے تو روپے کی قدر کو مستحکم رکھنے میں یہ ایک اہم رجحان ہے۔ اس کے ساتھ ساتھ عالمی معیشت میں بھی سکڑنے کا رجحان جاری ہے تو بیرونی دنیا میں طلب کم ہے کہ آپ برآمد کر کے ڈالر کما سکیں۔ تو اس مشکل صورتحال میں کرنٹ اکاؤنٹ کا سرپلس ہونا مثبت عمل ہے کیونکہ اگلے دو تین سال میں پاکستان کو بیرونی قرضے بھی واپس کرنے ہیں تو زیادہ سے زیادہ ڈالر کا ملک میں ہونا ہماری بیرونی ادائیگیوں کو مدد فراہم کرے گا۔‘ انھوں نے کہا کہ آئی ایم ایف نے عالمی معیشت کے ساڑھے چار فیصد تک سکڑنے کی پیشگوئی کی ہے جبکہ پاکستان میں معیشت کی ترقی دو فیصد تک کا ٹارگٹ ہے۔ ان حالات میں آنے والے دنوں میں معاشی محاذ پر بہت بڑا امتحان حکومت کو درپیش ہے۔


’پاکستان کے پاس صرف 12 سے 14 سال کی گیس رہ گئی ہے‘

پاکستان میں گیس کے باقی ذخائر کے بارے میں وزیراعظم کے خصوصی مشیر برائے پیٹرولیم ندیم بابر نے کہا کہ اگر ملک میں کوئی نئے بڑے ذخائر دریافت نہیں ہوتے تو آئندہ بارہ سے چودہ سال میں گیس ختم ہو جائے گی۔  بی بی سی سے خصوصی گفتگو کرتے ہوئے ندیم بابر کا کہنا تھا کہ رواں برس سردیوں میں ملک میں گیس کی قیمت بالکل نہیں بڑھائی جائے گی اور اس مالی سال کے آخر یعنی جون 2021 تک صارفین کو موجودہ قیمت پر ہی گیس فراہم کی جائے گی۔  ندیم بابر کا کہنا تھا کہ موجودہ حکومت گذشتہ دور کے مقابلے میں عالمی منڈی سے کہیں سستی گیس خرید رہی ہے اور یہی وجہ ہے کہ اس سال قدرتی گیس کے صارفین کے بلوں میں گیس کی قیمت نہیں بڑھے گی۔  اس سوال کے جواب میں ندیم بابر نے کہا ’اس دوران ہم نے (مقامی پیداوار برھانے کے لیے) ای اینڈ پی یعنی ایکسپلوریشن اینڈ پروڈکشن سیکٹر پر توجہ بڑھائی مگر اس کے نتائج تین سے چار سال بعد سامنے آئیں گے جب آپ نئی ڈرلنگ کریں گے، نئے ذخائر دریاست کریں گے، اس میں کچھ سال لگتے ہیں۔‘ ’مگر اس دوران درآمد ہی واحد راستہ رہ گیا۔ اس حوالے سے ہم نے کہا کہ یہ ریاست کا کام نہیں کہ وہ خود سے ایل این جی منگواتی جائے اور گردشی قرضے میں اضافہ کرتی جائے۔ ہم نے ایل این جی سیکٹر کو کھول دیا۔ پانچ کمپنیوں نے کہا کہ وہ ٹرمینل لگانا چاہتی ہیں، ہم نے پانچوں کو اجازت دے دی۔ ان میں سے دو کمپنیاں اس مرحلے پر پہنچ چکی ہیں کہ اگلے دو سے تین مہینے میں ان کے ٹرمینل پر گراؤنڈ پر کام شروع ہو جائے گا اور سال یا سوا سال کے اندر یہ دونوں ٹرمینل لگ جائیں گے۔‘ اس کا تو مطلب یہ ہوا کہ اس سال صارفین کے لیے گیس مہنگی نہیں ہو گی؟’بالکل نہیں، پاکستان میں آئندہ جولائی تک گیس کی قیمت میں کوئی فرق نہیں ہو گا۔‘ ایک طرف حکومت ملک میں تعمیراتی سیکٹر میں ترقی کے لیے کوشاں ہے اور اس سلسلے میں سیکٹر کو مراعات بھی دی جا رہی ہیں تو دوسری جانب یہ اطلاعات بھی ہیں کہ حکومت گیس کے نئے کنیکشن دینے پر پابندی لگا رہی ہے؟ مگر ندیم بابر اس حوالے سے کہتے ہیں کہ مشکلات ہیں مگر پابندی کوئی نہیں۔  ملک میں گیس کے باقی ذخائر کے بارے میں ندیم بابر نے کہا کہ اگر ملک میں کوئی نئے بڑے ذخائر دریافت نہیں ہوئے تو آئندہ بارہ سے چودہ سال کی گیس رہ گئی ہے۔  انھوں نے بتایا کہ ملک میں گذشتہ دس سے بارہ سال میں کوئی بڑی دریافت نہیں ہوئی اور گذشتہ پانچ برسوں میں ملک میں 90 ذخائر دریافت ہوئے۔ گذشتہ دو برسوں میں اس حکومت کے دور میں 26 دریافتیں ہوئی ہیں مگر ان سب کا حجم بہت کم ہے۔


Summary: دنیا بھر میں معاشی، عسکری، تقافتی اور سفارتی سطح پر سب سے طاقتور گردانے جانا والا ملک امریکہ کب اور کیسے سپرپاور بنا اور کیا صدر ٹرمپ امریکہ کے اس عالمی تشخص کو برقرار رکھنے کی راہ میں ایک رکاوٹ ہیں۔

کیا امریکہ اب بھی ’سپر پاور‘ ہے؟

عام فہم زبان میں بات کی جائے تو سپر پاور ایک ایسے ملک کو کہا جاتا ہے جو معاشی، عسکری، ثقافتی، سفارتی طور پر طاقتور ہو۔ سپر پاور ملک میں یہ صلاحیت ہونا بھی ضروری ہے کہ وہ جغرافیائی قید سے آزاد اور بیک وقت دنیا کے مختلف حصوں میں اپنا اثر و رسوخ استعمال کر سکتا ہو۔  سفارتی اثر و رسوخ کے حوالے سے امریکہ کا اس وقت کوئی ثانی نہیں ہے۔ امریکی کمپنیاں دنیا بھر میں کام کرتی ہیں اور سویت یونین کے خاتمے کے بعد امریکی عقائد جیسا کہ جمہوریت کو عالمی سطح پر فوقیت حاصل ہے۔ امریکہ کے اثر و رسوخ کا اندازہ اس بات سے لگایا جا سکتا ہے کہ کہنے کو جہاں امریکی فوج نہیں پہنچ سکتی، وہاں بھی امریکی کوکا کولا کاروبار ضرور کر رہی ہوتی ہے۔ دنیا میں شاید ہی کوئی جگہ ہو جہاں لفظ برگر یا مکڈونلڈز سے لوگ شناسا نہ ہوں۔ امریکی خانہ جنگی کے بعد ملک میں اس سوال پر کہ امریکہ کو دیگر دنیا کے معاملات میں دخل اندازی کرنی چاہیے یا نہیں، ایک شدید بحث چل نکلی۔ ایک طرف امریکہ نے روس سے الاسکا تو خرید لیا مگر امریکی کانگریس نے گرین لینڈ حاصل کرنے کی کوششوں کو روک دیا۔ مگر وقت کے ساتھ ساتھ امریکی رائے عامہ میں توسیع پسندی کے حق میں آوازیں بڑھنے لگیں اور آخر کار امریکہ اپنی پہلی جنگ کا حصہ بنا جس میں کوبا کے معاملے پر امریکہ اور سپین میں جنگ ہوئی۔ پہلی جنگِ عظیم نے امریکہ کو عالمی سٹیج پر ایک اہم کھلاڑی بنا دیا۔ اس جنگ کے بعد یورپ کی معیشت تباہ ہو چکی تھی اور امریکی معیشت بڑھتی جا رہی تھی۔ اس جنگ میں امریکہ داخل تو قدرے دیر سے ہوا مگر اس کا کردار اتنا کلیدی رہا کہ امریکی صدر ووڈرو ولسن نے لیگ آف نیشنز کی شکل میں عالمی سربراہی امریکی گود میں ڈالنے کی کوشش کی۔ مگر آئیسولیشن ازم (یعنی الگ تھلگ رہنا) ابھی بھی امریکہ میں مقبول تھا اور امریکی کانگریس نے لیگ آف نیشنز میں شمولیت نہ اختیار کر کے صدر ولسن کا خواب توڑ دیا۔ معاشی اعتبار سے امریکہ نے دنیا بھر کے ممالک میں تجارت اور معیشت کو ریگولیٹ کرنے کے لیے بریٹن وڈ معاہدہ بنایا جس کا مقصد تو دنیا بھر کی معیشتوں کو مضبوط کر کے ایک اور عالمی جنگ روکنا تھا مگر اس سے آئی ایم ایف، ورلڈ ٹریڈ آرگنائزیشن اور ورلڈ بینک کے وجود کی بنیاد بھی ڈالی گئی جہاں امریکہ اور امریکی ڈالر کی عالمی بالادستی کو یقینی بنا لیا گیا۔ وہ ورلڈ ٹریڈ آرگنائزیشن کے اصول بھی تبدیل کرنا چاہتے ہیں۔ اسی طرح کی کئی اور مثالیں ہیں جن کے تحت ٹرمپ امریکہ کے ان اتحادوں اور معاہدوں کے اس نازک جال کو ادھیڑ رہے ہیں جن کے ذریعے وہ دوسری جنگِ عظیم کے بعد دنیا کی سب سے بڑی اور واحد سپر پاور بنا تھا۔


Summary: اگست کا مہینہ انڈین آٹو سیکٹر کے لیے اچھا رہا اور یہ انڈیا کی معیشت کے لیے امید کی کرن ہے کیونکہ انڈیا کی ترقی کی شرح پہلی سہ ماہی میں منفی تھی۔

کیا انڈیا میں کاروں کی فروخت میں تیزی آ رہی ہے؟

اشون جیسے خریداروں کی وجہ سے اگست کا مہینہ انڈین آٹوموبائل شعبے کے لیے اچھا رہا اور یہ انڈیا کی معیشت کے لیے امید کی کرن ہے کیونکہ انڈیا کی ترقی کی شرح پہلی سہ ماہی میں منفی تھی۔ انڈین ریٹنگ ایجنسی 'کیئر ریٹنگز' کے مطابق ٹریکٹر، ٹو وہیلر اور مسافر گاڑیوں کے شعبے آٹو سیکٹر کے لیے امید افزا ہیں۔ یہ اس لیے بھی اہم ہے کہ اس شعبے کا انڈیا کی جی ڈی پی میں سات فیصد حصہ رہتا ہے۔ لیکن آٹو سیکٹر میں جاری سست روی کے لیے صرف کورونا وائرس کو ہی ذمہ دار نہیں ٹھہرایا جا سکتا۔ معیشت کے دوسرے شعبوں کی طرح، کاربن اخراج کے معیاروں کے متعلق پالیسی میں تبدیلی، ایندھن کی قیمتوں میں اضافہ، بینکوں کے ذریعے وصول کی جانے والی سود کی زیادہ شرح اور پوری معیشت میں سست روی جیسی وجوہات نے آٹوموبائل کے شعبہ کو گذشتہ سال سے ہی متاثر کر رکھا ہے۔ کچھ عرصے قبل یہ خبریں آئیں تھیں کہ ٹویوٹا کرلوسکر انڈیا میں اپنے توسیع کے منصوبوں کو روک رہا ہے۔ تاہم وکرم کرلوسکر نے واضح کیا ہے کہ وہ ٹیکنالوجی کو بہتر بنانے کے لیے موجودہ پلانٹ میں 2000 کروڑ روپے کی سرمایہ کاری کرنے کا منصوبہ بنا رہے ہیں۔ 'کیا موٹرز انڈیا' میں سیلز اینڈ مارکیٹنگ کے نائب صدر منوہر بھٹ کا خیال ہے کہ آٹو سیکٹر کی ترقی کا براہ راست جی ڈی پی کی ترقی سے تعلق ہے۔ اگر معیشت ترقی کرتی ہے تو لوگوں کا اعتماد بڑھتا ہے اور وہ پیسہ خرچ کرتے ہیں۔ ایم جی موٹر انڈیا کے صدر راجیو چھابا نے بی بی سی کو بتایا: 'ان صارفین کے لیے استعمال کا پیٹرن بدل گیا ہے جن کے پاس بہت پیسہ ہے وہ اپنا پیسہ خرچ کر سکتے ہیں، ہم تہوار کے موسم کے منتظر ہیں۔ عام طور پر ہمارے لیے یہ سیزن پورے سال سے بہتر ہوتا ہے اور اس بار طلب میں اضافہ ہوا ہے، لہذا ہم مزید فروخت کی توقع کر رہے ہیں۔' انڈیا میں تہوار کا سیزن جنوبی ہند میں اگست میں اونم سے شروع ہوتا ہے اور اپریل میں شمالی ہندوستان میں بیساکھی کے ساتھ ختم ہوتا ہے۔ ماہرین کا خیال ہے کہ اس شعبے میں ہارلے ڈیوڈسن کے اعلان سے زیادہ تبدیلی نہیں آئے گی۔ کیئر ریٹنگز کے ریسرچ تجزیہ کار وشسٹ انوالا نے بی بی سی کو بتایا: 'وہ کروز بائیک کے سیکٹر میں ہیں اور یہ ملک کا بڑا حصہ نہیں ہے۔' انڈیا میں آٹوموبائل کو 'لگژری آئٹم' سمجھا جاتا ہے، لہذا بیشتر گاڑیوں پر جی ایس ٹی کی سب سے زیادہ شرح 28 فیصد وصول کی جاتی ہے۔ ماہرین کا خیال ہے کہ حکومت اس شعبے میں ٹیکس کو مناسب بنانے کی سمت کام کر سکتی ہے۔ مرکزی وزیر پرکاش جاوڑیکر نے حال ہی میں یہ یقین دہانی کرائی تھی کہ حکومت جی ایس ٹی کی شرح پر غور کر رہی ہے۔


Summary: پاکستان میں سیمنٹ کی پیداوار اور فروخت کے کاروبار سے منسلک لکی سیمنٹ کی پیداوار اور فروخت میں حالیہ عرصے میں اضافہ دیکھنے میں آیا ہے۔

سیمنٹ کی فروخت میں اضافہ کیا تعمیراتی شعبے میں تیزی کا مظہر ہے؟

پاکستان میں سیمنٹ میں طلب میں اضافے کی وجہ سے موجودہ سال میں ستمبر کے مہینے میں سیمنٹ کی فروخت میں بے تحاشا اضافہ دیکھنے میں آیا جس کے باعث اس کی فروخت کسی ایک مہینے میں اپنی تاریخ کی بلند ترین سطح پر پہنچ گئی۔ پاکستان میں سیمنٹ کی پیداوار کی فیکٹریوں کی نمائندہ تنظیم آل پاکستان سیمنٹ مینوفیکچررز ایسوسی ایشن (اے پی سی ایم اے) کے جاری کردہ اعداد و شمار کے مطابق ملک میں ستمبر کے مہینے میں سیمنٹ کی مجموعی فروخت پانچ اعشاریہ اکیس ملین ٹن رہی جو گذشتہ سال کے اسی مہینے میں چار اعشاریہ ستائیس ملین ٹن تھی۔ موجودہ سال اگست کے مہینے کے مقابلے میں سیمنٹ کی فروخت میں اڑتالیس فیصد اضافہ دیکھنے میں آیا ہے۔ پاکستان میں سیمنٹ کی فروخت کے اعداد و شمار کے مطابق سیمنٹ کی مقامی منڈی میں فروخت میں اس سال ستمبر میں موجودہ سال کی اگست اور گذشتہ سال کے ستمبر کے مقابلے میں بالترتیب 46.5 فیصد اور 17.7 فیصد اضافہ دیکھنے میں آیا ہے۔ سیمنٹ کی پاکستان سے غیر ملکی منڈیوں میں برآمد کے اعداد و شمار ظاہر کرتے ہیں کہ ان میں بھی بے پناہ اضافہ دیکھنے میں آیا اور اس ستمبر کے مہینے میں اس کی برآمد میں اگست کے مقابلے میں میں 54 فیصد سے زائد اضافہ ہوا۔ پاکستان میں تیار ہونے والا سیمنٹ کی سری لنکا، بنگلہ دیش اور افریقہ کے جنوبی حصے میں واقع ممالک کے ساتھ حالیہ عرصے میں مشرق بعید میں واقع تھائی لینڈ کو بھی بر آمد شروع ہوئی ہے جس کی وجہ سے بھی پاکستانی سیمنٹ کی فروخت میں خاطر خواہ اضافہ ہوا۔ یاسین نے کہا بیرون ملک بھی سیمنٹ کی ڈیمانڈ میں اضافہ دیکھنے میں آیا جس کے باعث پاکستان کو سیمنٹ کے ایکسپورٹ آرڈرز ملے جس میں روایتی مارکیٹوں کے ساتھ تھائی لینڈ اور فلپائن کی نئی مارکیٹیں بھی شامل ہیں جہاں حالیہ عرصے میں سیمنٹ کی ایکسپورٹ شروع ہوئی ہے۔ سیمنٹ کی فروخت میں ہونے والے نمایاں اضافے کے بارے میں بات کرتے ہوئے ماہر معیشت اور ٹنجنٹ کیپٹل ایڈوائزرز کے چیف ایگزیکٹو آفیسر مزمل اسلم نے کہا کہ حالیہ عرصے میں سیمنٹ کی فروخت میں ہونے والے اضافے میں مقامی سطح پر کورونا کے بعد ان مکانوں اور منصوبوں کی دوبارہ تعمیر شروع ہونا ہے جو اس وبا کی وجہ سے تعطل کا شکار ہوئے۔ یہ دراصل وہ بیک لاگ تھا جو کورونا کی وجہ سے بنا جب ہر قسم کی کاروباری اور معاشی سرگرمی رک گئی۔ مکانوں اور منصوبوں کی تعمیر رک گئی ۔ کورونا کے کیسوں میں کمی آنے کے بعد جب دوبارہ سے تعمیراتی شعبے میں کام شروع ہوا تو اس نے سیمنٹ کی طلب میں اضافے کو ہوا دی جو اس کی ریکارڈ فروخت کا باعث بنی۔ سیمنٹ کے شعبے کے تجزیہ کار محمد یاسین نے کہا کہ سردیوں کی آمد سے سیمنٹ کی فروخت میں اضافہ دیکھنے میں آتا ہے اور اس سال بھی یہ رجحان دیکھنے میں آیا۔ انھوں نے کہا سیزن سردیوں سے پہلے سیمنٹ کی خریداری کے لیے بہتر سمجھا جاتا ہے۔


Summary: عالمی مالیاتی ادارے (آئی ایم ایف) کی جانب سے حال ہی میں جاری ہونے والے سنہ 2020-21 اور سنہ 2021-22 کے معاشی جائزے 'ورلڈ اکنامک آؤٹ لک' سے چند حیران کن باتیں سامنے آئی ہیں۔

انڈیا کے جی ڈی پی میں ’تاریخی کمی‘ اور چینی تجارت میں اضافے کا راز

عالمی مالیاتی ادارے (آئی ایم ایف) کی جانب سے حال ہی میں جاری ہونے والے سنہ 2020-21 اور سنہ 2021-22 کے معاشی جائزے سے چند حیران کُن باتیں سامنے آئی ہیں۔ انڈیا میں رواں مالی سال کے لیے پہلے نصف میں آئی ایم ایف نے  5.2  فیصد کمی کا امکان ظاہر کیا تھا لیکن اس نے اپنے تازہ تخمینے میں اسے بڑھا کر  10.3 فیصد کر دیا ہے جو کہ سنہ 1947 میں ملک کے وجود میں آنے کے بعد کسی مالی سال میں سب سے بڑی گراوٹ ہے۔ خیال رہے کہ سنہ 22 - 2021 کے لیے آئی ایم ایف نے انڈیا میں ترقی کی شرح آٹھ فیصد سے زیادہ بتائی ہے۔ اگرچہ آئی ایم ایف نے اس گراوٹ کی وجہ کورونا وائرس کے پھیلاؤ کو روکنے کے لیے نافذ کیے جانے والے لاک ڈاؤن کو قرار دیا ہے لیکن ماہرین یہ کہہ رہے ہیں کہ انڈیا کی معیشت میں اس سے پہلے بھی گراوٹ اور سست روی کے آثار ظاہر تھے۔ ترنامول کانگریس کے رکن پارلیمان اور آل انڈیا یوتھ ترنامول کانگریس کے صدر ابھیشیک بینرجی نے این ڈی ٹی وی کی خبر کو ٹویٹ کرتے ہوئے لکھا: ’انڈیا کی معیشت اس قدر خستہ حال ہو گئی ہے کہ آئی ایم ایف کے ورلڈ اکانومک آؤٹ لک کے مطابق فی کس جی ڈی پی کے معاملے میں بنگلہ دیش بھی اس سے آگے جانے کو تیار ہے۔ غور سے سنیں کہ یہ ان کی ترقی نہیں ہے بلکہ ہماری بڑی گراوٹ ہے جو کہ نریندر مودی جی کے پانچ کھرب کے خواب کی تلاش میں ہوئی ہے۔' کانگریس کے روہن گپتا نے طنز کرتے ہوئے لکھا: 'یہ ممکن ہی نہیں کہ بنگلہ دیش جی ڈی پی میں انڈیا سے آگے نکل جائے! یہ مودی کی قوم پرست حکومت کے خلاف بین الاقوامی سازش ہے۔ گودی میڈیا اس کی جانچ کر رہی اور جلد ہی نتائج کے ساتھ سامنے آئے گی۔' جولائی میں معیشیت میں ہونے والی بہتری سے قبل 2020 کے پہلے تین ماہ میں سخت لاک ڈاؤن کے باعث دنیا کی دوسری سب سے بڑی معیشت میں زبردست مندی دیکھنے میں آئی تھی۔  ستمبر کے آخر تک چین اور دیگر ممالک کے ساتھ چین کی کُل درآمدات اور برآمدات میں 0.7 فیصد یعنی 120 کھرب یوآن سے زیادہ اضافہ ہوا اور اس طرح کورونا وائرس کے باعث ابتدائی دنوں میں ہونے والے نقصان کا ازالہ ممکن ہوا۔ بین الاقوامی مالیاتی فنڈ (آئی ایم ایف) عالمی معیشت کے لیے جون میں دیکھی گئی مندی کے مقابلے میں قدرے کم گراوٹ کی پیش گوئی کر رہا ہے۔ توقع کی جا رہی ہے کہ اس برس عالمی معیشت میں 4.4 فیصد کمی آئے گی تاہم یہ ائی ایم ایف کی جانب سے چار ماہ قبل کی گئی پیش گوئی سے بہتر صورتحال ہے۔


Summary: حکومت بار بار اعلان کرتی ہے کہ ہم کسی کو بھی مقررہ سے زیادہ قیمت پر کوئی چیز فروخت کرنے کی اجازت نہیں دیں گے۔ تو پھر سوال یہ ہے کہ آخر اس مہنگائی کا اصل ذمہ دار ہے کون؟

کیا ٹائیگر فورس مہنگائی پر قابو پانے میں مددگار ہوگی؟

انھوں نے مزید کہا کہ اس فورس کی کسی قسم کی تربیت نہیں کی گئی ہے نہ ہی انھیں علم ہے کہ انھیں کرنا کیا ہے۔ اس مرتبہ اگر ایسا کچھ ہوتا ہے تو تاجروں کی طرف سے سخت مزاحمت ہو گی اور اگر ہمیں مشکل ہوئی تو تصادم بھی ہو گا۔  دوسری جانب لاہور کے ڈپٹی کمشنر مدثر ریاض نے بی بی سی سے بات کرتے ہوئے کہا کہ ٹائیگر فورس مدد گار ثابت ہو سکتی ہے تاہم ان کے اختیارات صرف اتنے ہیں کہ وہ اپنے علاقے اور آس پاس کی مارکیٹوں پر ایک عام شہری کی طرح نظر رکھیں اور اگر انھیں کہیں کوئی ایسی چیز نظر آتی ہے جو کہ زیادہ قیمت پر فروخت کی جا رہی ہے تو وہ ضلعی انتظامیہ کو اطلاع دیں جس پر حکام خود کارروائی کریں گے۔    حکومت کی جانب سے بار بار یہ بات کی جاتی ہے کہ ہم کسی کو بھی مقرر کی گئی قیمت سے زیادہ داموں پر کوئی چیز فروخت کرنے کی اجازت نہیں دیں گے۔ یہاں سوال یہ پیدا ہوتا ہے کہ آخر کار ان بڑھتی ہوئی قیمتوں کا اصل ذمہ دار کون ہے۔ معاشی ماہرین کہتے ہیں کہ ایک آزاد مارکیٹ میں اشیا کی قیمتوں کا تعین ان کی طلب اور رسد کے مطابق کیا جاتا ہے۔ اگر کسی چیز کی طلب، رسد سے زیادہ ہے تو اس کی قیمت بڑھ جائے گی۔ اس کا مطلب ہے کہ مارکیٹ سے منسلک قوتیں خود ہی اس کا فیصلہ کر سکتی ہیں۔ کنزیومر ایسوسی ایسشن کے چیئرمین، کوکب اقبال، کے مطابق پاکستان میں کوئی ایسا طریقۂ کار موجود نہیں ہے جس کے تحت اس بات کا اندازہ لگایا جا سکے کہ مارکیٹ میں فروخت ہونے والی کوئی بھی چیز، خصوصاً اشیاء خورد و نوش، میں کس شخص کو کتنا نفع یا نقصان ہو رہا ہے۔ ڈی سی لاہور مدثر اقبال اس بارے میں کہتے ہیں کہ یہ بات درست ہے کہ مڈل مین کا کردار مارکیٹ سے ختم کرنا مشکل ہے۔ ’اس لیے ہماری کوشش ہوتی ہے کہ منڈی اور مارکیٹ آنے والے اشیا کی قیمتوں کو کنٹرول کریں۔ جبکہ اشیا خورونوش کی قیمتیں مقرر کرنے کے لیے ہم ہر پندرہ دن یا مہینے بعد پرائس کنٹرول کمیٹی کا اجلاس منعقد کرتے ہیں جس میں حکومتی نمائندے، ضلعی انتظامیہ کے لوگوں سمیت مارکیٹ کے تمام سٹیک ہولڈرز شامل ہوتے ہیں جو مل کر قیمتوں کا تعین کرتے ہیں جس کے بعد ہی ریٹ لسٹ نکالی جاتی ہے۔  دوسری جانب انتظامیہ کے اس موقف پر آل پاکستان ٹریڈرز ایسوسی ایشن کے سکریٹری نعیم میر کا دعویٰ ہے کہ قیمتوں کے تعین کے لیے اجلاس تین تین ماہ تک نہیں بلائے جاتے اور اس بد انتظامی کی وجہ سے بھی اشیا کی قیمتوں کا صحیح تعین نہیں کیا جاتا۔


Summary: صدر ٹرمپ نے گذشتہ انتخابی مہم کے دوران کیا وعدے کیے اور کسی حد تک ان کو عملی جامہ پہنانے میں کامیاب ہوئے اور اب کیا پروگرام انھوں نے عوام کے سامنے رکھا ہے۔

صدر ٹرمپ اور ان کے انتخابی وعدے

اپنی پہلی انتخابی مہم کے دوران صدر ٹرمپ نے عامل یا کام کرنے والے شہریوں کے لیے ٹیکسوں میں بڑی چھوٹ دینے، کارپوریٹ یا بڑی کمپنیوں کے ٹیکس کی شرح کم کرنے، تجارت کے عدم توازن اور امریکی صنعت کو زندہ کرنے کے وعدے کیے تھے۔ عالمی تجارت میں صدر ٹرمپ نے چین کے بارے میں سخت موقف اختیار کیے رکھا اور مقامی صنعتی کو بیرونی مقابلے سے محفوظ رکھنے کی پالیسی اپنائے رکھی اور یہ ہی ان کی تجارتی پالیسی کے دو پہلو تھے۔ سنہ 2016 کی انتخابی مہم کے دوان انھوں نے یہ وعدہ بھی کیا تھا کہ وہ امریکہ کے تجارتی خسارے کو ختم کریں گے جو سنہ 2019 میں گذشتہ چھ برس میں پہلی مرتبہ کچھ کم ہوا مگر معاشی ماہرین اس بات سے اتفاق نہیں کرتے کہ اس سے معیشت میں بہتر کی نشاندہی ہوتی ہے۔  جب سے انھوں نے اقتدار سنبھالا تھا صدر ٹرمپ نے سینکڑوں ایسے منصوبے ختم کر دیے جو کہ ماحولیات کو محفوظ بنانے کے لیے شروع کیے گئے تھے۔ ان میں بجلی بنانے والے کارخانوں اور گاڑیوں سے نکلنے والی کاربن ڈائی آکسائیڈ گیس کو کم سطح پر رکھنے اور وفاقی آبی گزرگاہوں کو محفوظ بنانے کے اقدامات شامل تھے۔ یہ وعدے ان کی گذشتہ انتخابی مہم میں بھی شامل تھے۔ سنہ 2016 کی انتخابی مہم کے دوران صدر ٹرمپ نے اپنے آپ کو قانون پر علمدرآمد یا بالادستی کا سب سے بڑا حامی اور داعی قرار دیا تھا اور وہ اپنے دورِ اقتدار میں اس پر کاربند بھی رہے۔ حال ہی میں قومی سطح پر نسل پرستی کےخلاف ہونے والے مظاہروں کے دوران انھوں نے بھرپور طریقے سے پولیس کی حمایت جاری رکھی۔   اس سال جون میں صدر ٹرمپ نے بہت سے سرکاری حکمناموں پر دستخط کیے جو پولیس اصلاحات سے متعلق تھے۔ ان میں پولیس کے لیے وفاقی مالی معاونت میں اضافہ بھی شامل تھا تاکہ پولیس کے طریقہ کار کو بہتر کیا جا سکے اور ایسے پولیس اہلکاروں کے اعداد و شمار اکھٹے کیے جا سکیں جن کے خلاف نامناسب رویہ اختیار کرنے کی شکایات ہوں۔ ابتدائی جوش خروش دکھانے کے بعد صدر ٹرمپ نے ان کو عملی جامہ پہنانے کے لیے کچھ نہیں کیا۔ اس کے برعکس نے امریکی آئین کی دوسری ترمیم کی حمایت جاری رکھی جو امریکی شہریوں کو اسلحہ رکھنے کا آزادی دیتی ہے۔ اس کے علاوہ وہ ملک کی طاقت ور اور با اثر ’گن لابی‘ اور نیشنل رائفل ایسوسی ایشن کی بھی حمایت کرتے رہے۔


Summary: ماہرین کے مطابق پاکستان میں سرمایہ کاری کے لیے ترغیب دینے والی سکیموں کی ناکامی کی سب سے بڑی وجہ ملک میں ضروری سازگار ماحول کی کمی ہے، ایسا ماحول جو سرمایہ کاروں کو اعتماد دلا سکے کہ ان کا سرمایہ محفوظ رہے گا۔

بیرون ملک پاکستانیوں کا سرمایہ ملک میں لانے کی سکیمیں ناکام کیوں ہوتی ہیں؟

تاہم اگر پاکستان میں تارکین وطن کی جانب سے کی جانے والی پرکشش سرمایہ کاری سکیموں کی بات کی جائے تو معیشت اور مالیاتی امور پر نگاہ رکھنے والے ماہرین کا دعویٰ ہے کہ پاکستان میں ماضی میں ایسی سکیمیں خاطر خواہ کامیابی حاصل نہ کر سکیں۔ ماہرین کا کہنا ہے کہ پاکستان میں اس قسم کی سکیموں کا اجرا تو بہت ہوتا رہا ہے لیکن ان سے مطلوبہ نتائج حاصل کرنے کے لیے درکار مربوط حکمت عملی اور مارکیٹنگ کا طریقہ کار یا تو مکمل طور پر عنقا رہا یا پھر بہت ہی ناقص۔ پاکستان میں سرمایہ کاری کے لیے ترغیب دینے والی سکیموں اور ان کی ناکامی کے بارے میں بات کرتے ہوئے مالیاتی امور کے ماہر محمد سہیل نے بتایا کہ اِن کی ناکامی کی سب سے بڑی وجہ تو سرمایہ کاری کے لیے ضروری سازگار ماحول کی کمی ہے، وہ ماحول جو سرمایہ کاروں کو اعتماد دلا سکے کہ ان کا سرمایہ محفوظ رہے گا۔ انھوں نے کہا اس کی سب سے بڑی مثال پاکستان کی سٹاک مارکیٹ ہے جہاں امیر پاکستانی بھی سرمایہ کاری نہیں کرتے۔ دوسرا ملک میں سرمایہ کاری سے حاصل ہونے والے منافع کو واپس لے جانے میں درپیش دشواریاں ہیں۔  ماہر معیشت ڈاکٹر شاہد حسن صدیقی کا کہنا ہے کہ پاکستان کی غیر یقینی صورتحال یہاں سرمائے کو لانے میں سب سے بڑی رکاوٹ ہے۔ بیرونی سرمایہ کار ہوں یا بیرون ملک مقیم پاکستانی وہ پاکستان میں غیر یقینی صورتحال کی وجہ سے یہاں پیسہ لگانے سے کتراتے ہیں۔ ڈاکٹر صدیقی نے کہا کہ ملک میں سرمایہ کاری کا سازگار ماحول نہ ہونے کی وجہ سے بیرونی سرمایہ کاری بھی متاثر ہو رہی ہے۔ انھوں نے بتایا کہ سنہ 2018 کے مالی سال کے اختتام پر ملک میں مجموعی سرمایہ کاری پانچ ارب ڈالر تھی، جو اگلے سال یعنی مالی سال 2020-2019 میں دو بلین ڈالر تک گر گئی۔ پاکستان سٹاک ایکسچینج کے ڈائریکٹر احمد چنائے نے ماضی کی سکیموں کی ناکامی پر بات کرتے ہوئے کہا کہ اس کی ایک وجہ ان سکیموں کے لیے مؤثر مارکیٹنگ کی کمی تھی اور ان کے لیے مناسب روڈ شوز بھی نہیں کیے گئے جن کی وجہ سے سرمایہ کاروں کو ان کے بارے میں صحیح آگاہی نہیں مل سکی تھی۔ انھوں نے کہا ایک اور وجہ ماضی کی سکیموں کا بڑے سرمایہ کاروں کے تک محدود ہونا تھا۔ مثلاً نواز لیگ کے دور میں پاکستان بانڈز میں سرمایہ کاری بڑے سرمایہ کاروں کے مالی استعداد تک محدود تھی، جس میں چھوٹا سرمایہ کار پیسہ لگانے سے قاصر تھا۔ اس حوالے سے بات کرتے ہوئے احمد چنائے نے کہا وہ اس سکیم کی کامیابی کے بارے میں پُرامید ہیں جس کی وجہ بہت نچلی سطح سے سرمایہ کاری کو ملک میں لانے کا پلان ہے۔ انھوں نے کہا کہ اس سکیم کے ذریعے گراس روٹ لیول کے سرمایہ کار کو ترغیب دی گئی ہے کہ وہ ملک میں سرمایہ لگائیں اور اس سے منافع کمائیں۔


کورونا وائرس: غیر ملکی متحدہ عرب امارت کو چھوڑنے پر مجبور

ان میں سے بہت سے لوگ کئی دہائیوں سے اس ملک میں ہیں مگر مستقل رہائش یا شہریت حاصل کرنے کا کوئی راستہ نہ ہونے کی وجہ سے بہت سے لوگوں کے پاس واپس جانے کے علاوہ کوئی راستہ نہیں ہے۔  جب فوٹوگرافر پؤلا ہینی کو ان مسائل کا پتا چلا تو انھوں نے ملک چھوڑنے کی تیاری کر رہے تارکینِ وطن کو مفت فوٹو سوٹ آفر کیے۔ وہ حیران ہوئیں کہ اس پیشکش کے لیے انھیں بہت سے لوگوں کا پیغام آیا۔ وہ کہتی ہیں ’بہت سے خاندان یہاں آتے جاتے رہتے ہیں۔ مگر عموماً وہ واپس جاتے تب ہیں جب وہ جانا چاہتے ہیں۔ مگر اس بار وہ واپس جانے پر مجبور ہیں۔ اسی لیے ان تصاویر میں جذبات بالکل مختلف ہیں۔‘ برطانوی تجزیہ کار کمپنی آکسفورڈ اکانومکس کا اندازہ ہے کہ متحدہ عرب امارات میں نو لاکھ نوکریاں ختم ہو سکتی ہیں اور ایک کروڑ سے کم آبادی والے اس ملک میں یعنی 10 فیصد تک لوگوں کو چھوڑنا پڑ سکتا ہے۔  ایک مہینے بعد ان کو بتایا گیا کہ جن کی وہ ملازمت کر رہے ہیں وہ ان کی تنخواہ نہیں دے سکیں گے مگر جب تک وہ اپنے گھروں لوٹ نہیں سکتے، کمپنی انھیں لیبر کیمپ میں رہنے دے گی۔  متحدہ عرب امارات کا معاشی ماڈل ان غیر ملکیوں کی بنیاد پر کھڑا تھا جو کہ ملک کی نوے فیصد آبادی بنتے ہیں۔  ملک کی سات ریاستوں میں دبئی کی معیشت ان شعبوں پر بہت زیادہ منحصر ہے جو کہ لوگوں کے  پیسے خرچنے پر چلتی ہیں جیسے کہ ہوٹلوں کی صنعت، پرتعیش ریٹیل، تعلیم اور سیاحت۔ امریکی تھینک ٹینک امریکن انٹرپرائز انسٹیٹیوٹ میں مشرقِ وسطیٰ کے امور کی ماہر کیرن یونگ کو توقع نہیں ہے کہ متحدہ عرب امارات میں صورتحال جلد تبدیل ہوگی۔ بزنس سروے کہتے ہیں کمپنیاں نوکریاں نہیں دے رہیں اور روزگار کی سطح عام طور سے کہیں کم ہے۔ مگر متحدہ عرب امارات کے برعکس دیگر خلیجی ممالک غیر ملکی مزدوروں کو ملک چھوڑنے کا کہہ رہے ہیں۔ جولائی میں کویت کی قومی اسمبلی نے ایک قانون منظور کیا جس میں قومیت کی بنیاد پر غیرملکیوں کی تعداد کو کم کرنے کی کوشش کی گئی ہے۔  غیر ملکی کویت کی آبادی کا 70 فیصد ہیں اور حکومت کی کوشش ہے کہ یہ شرح 30 فیصد پر آ جائے۔  گذشتہ ماہ دبئی نے اس سلسلے میں ایک اقدام کیا کہ ریٹائری ویزا پروگرام متعارف کروایا جس میں 55 سال کی عمر سے زیادہ کے امیر غیر ملکیوں کے پانچ سال کا ویزا متعارف کروایا گیا ہے۔  اس وقت رابرٹ اور لیگیا کے لیے یہ پروگرام ایک آپشن نہیں ہے کیونکہ وہ  عمر اور مالیت پر پورا نہیں اترتے۔ مگر لیگیا کو امید ہے کہ مستقبل میں جب مالی حالات ٹھیک ہو جائیں گے تو ان کی فیملی یہاں لوٹ سکے گی۔


Summary: 30 جون 2020 کو ختم ہونے والے مالی سال میں زیر گردش نوٹوں میں گزشتہ آٹھ برسوں میں سب سے زیادہ اضافہ دیکھنے میں آیا اور صرف ایک مالی سال میں گردشی نوٹوں کی تعداد میں 1.1 ٹریلین کا اضافہ دیکھا گیا۔

حکومتِ پاکستان اتنے نوٹ کیوں چھاپ رہی ہے

پاکستان میں زیر گردش نوٹوں کی تعداد میں حالیہ برسوں میں اضافے کا رجحان دیکھنے میں آیا ہے۔ 30 جون 2020 کو ختم ہونے والے مالی سال میں زیر گردش نوٹوں میں گزشتہ آٹھ برسوں میں سب سے زیادہ اضافہ دیکھنے میں آیا اور صرف ایک مالی سال میں گردشی نوٹوں کی تعداد میں 1.1 ٹریلین کا اضافہ ہوا۔ پاکستان میں معاشی حرکیات پر نگاہ رکھنے والے افراد کے نزدیک یہ اضافہ غیر معمولی ہے اور اس کے معیشت پر بھی منفی اثرات ہوتے ہیں۔ ان کے مطابق اگر گردشی نوٹوں کی تعداد میں اضافہ ہوا ہے تو اس کا مطلب ہے کہ حکومت نے پرانے نوٹوں کو نئے نوٹوں سے بدلنے کے علاوہ نئے نوٹ بھی بڑی تعداد میں چھاپے ہیں۔  پاکستان میں نوٹ اور پرائز بانڈ چھاپنے کے لیے کاغذ تیار کرنے والے ادارے سکیورٹی پیپرز لمٹیڈ  کے گزشتہ سال کے مالی نتائج میں بھی اضافہ دیکھنے میں آیا۔ پاکستان سٹاک ایکسچینج پر لسٹڈ کمپنی کے مالی نتائج کے مطابق اس کے منافع میں گزشتہ مالی سال میں ساٹھ فیصد سے زائد اضافہ دیکھنے میں آیا۔  یاد رہے کہ پاکستان میں زیر گردش نوٹوں کی تعداد میں اضافہ اس وقت دیکھنے میں آرہا ہے جب ای کامرس اور ڈیجیٹل ٹرانزیکشنز کے رجحان میں بھی اضافہ ہو رہا ہے خاص کر کورونا وائرس کی وبا کے ابھرنے کے بعد آن لائن بینکنگ اور ڈیجیٹل ٹرانزیکشنز میں بھی اضافہ ہوا ہے۔ پاکستان میں مرکزی بینک کی ویب سائٹ میں آرکائیو میں موجود زیر گردش کرنسی کے اعداد وشمار گزشتہ آٹھ مالی برسوں تک کی معلومات فراہم کرتے ہیں۔ ان کے مطابق مالی سال 2012 کے اختتام پر زیر گردش کرنسی کی تعداد 1.73 ٹریلین تھی جو اگلے سال میں 1.93 ٹریلین ہو گئی۔ مالی سال 2016 میں زیر گردش کرنسی کی تعداد میں مزید اضافہ ہوا اور یہ 3.33 ٹریلین کی بلند سطح پر بند ہوئی۔ اگلے سال میں یہ 3.91 ٹریلین کی سطح تک بڑھ گئی۔ مالی سال 2018 کے اختتام پر اس کی تعداد 4.38 ٹریلین تک جا پہنچی اور اگلے سال میں اس میں بے تحاشا اضافہ دیکھنے میں آیا جو 4.95 ٹریلین تک کی بلند سطح پر بند ہوئی۔ گذشتہ مالی سال 2020 میں اس کی تعداد میں غیر معمولی اضافہ دیکھنے میں آیا جب یہ 6.14 کی بلند ترین سطح پر بند ہوئی۔  پاکستان میں زیر گردش کرنسی، جن میں بوسیدہ نوٹوں کے بدلے میں نئے نوٹوں میں اضافہ اس وقت دیکھنے میں آیا جب حکومت آئی ایم ایف سے کیے گئے معاہدے کے تحت سٹیٹ بینک آف پاکستان سے قرضہ نہیں لے رہی اور بجٹ کے خسارے کو پورا کرنے کے لیے کمرشل بینکوں سے اوپن مارکیٹ آپریشن کے ذریعے پیسہ اکٹھا کرے گی۔  عارف حبیب سیکیورٹیز میں معیشت کی تجزیہ کار ثنا توفیق نے اس سلسلے میں کہا کہ گزشتہ پانچ چھ برسوں سے زیر گردش کرنسی میں اضافہ دیکھا جا رہا ہے۔


Summary: سعودی عرب میں چیمبر آف کامرس کے چیئرمین نے عوام سے ترکی کا بائیکاٹ کرنے کی اپیل کرتے ہوئے کہا تھا کہ وہ ’سرمایہ کاری‘ اور ’سیاحت‘ سمیت ہر سطح پر ترکی سے دوری اختیار کریں۔

سعودی عرب کی جانب سے ترکی کے معاشی بائیکاٹ کے اثرات کیا ہو سکتے ہیں

لیکن اب دونوں ممالک کی جانب سے جس طرح کے بیانات سامنے آرہے ہیں ان سے ان کے سٹریٹیجک تعلقات نئی سمت میں جاسکتے ہیں۔ ترکی کے صدر رجب طیب اردوغان کے ایک بیان کے بعد سعودی عرب کے چیمبر آف کامرس کے سربراہ نے ہر سطح پر ترکی کا بائیکاٹ کرنے کا مطالبہ کیا ہے۔ چند روز قبل سعودی چیمبر آف کامرس کے چیئرمین عجلان العجلان نے ٹوئٹر پر اپنے بیان میں کہا ہے کہ ’ہر سعودی شہری چاہے وہ تاجر ہو یا سرمایہ کار، اس کی ذمہ داری ہے کہ وہ ترکی کا ہر طرح سے بائیکاٹ کرے۔  قمر آغا مزید کہتے ہیں کہ سعودی حکومت نے ابھی تک ترکی کا بائیکاٹ کرنے سے متعلق کوئی فیصلہ نہیں کیا ہے۔ لیکن اگر سعودی حکومت اس طرح کا کوئی فیصلہ کرے گی تو بحرین اور متحدہ عرب امارات بھی اسی نویت کا فیصلہ کر سکتے ہیں جس کے بعد ترکی کی مشکلات بڑھ جائیں گی۔ ان کا مزید کہنا تھا ’ڈبلیو ٹی او کے قانون کے مطابق آپ کسی ملک کا افتصادی بائیکاٹ تب تک نہیں کرسکتے ہیں جب تک قومی سلامتی کا کوئی بڑا مسئلہ در پیش نہ ہو۔ میرے خیال سے اقتصادی بائیکاٹ کی یہ اپیل سیاسی داؤ ہے۔ ایسا ترکی پر دباؤ ڈالنے کے لیے کیا گیا ہے۔ اب دیکھنا یہ ہے کہ سعودی عوام اس پر کتنا عمل کرتے ہیں۔‘ وہ مزید کہتے ہیں ’ترکی سعودی عرب سے زیادہ تر تیل خریدتا ہے جبکہ بہت سے چيزیں وہ سعودی عرب کو برآمد کرتا ہے۔ سعودی عرب کے لوگوں کی ترکی میں بہت سرمایہ کاری ہے۔ ان کے گھر اور کمپنیاں یہاں پر ہیں اور گذشتہ برسوں میں سعودی افراد نے تقریباً پانچ سے چھ ارب ڈالر کی سرمایہ کاری کی ہے۔‘ ستمبر میں سعودی عرب کی ایک عدالت نے خاشقجی کے قتل میں ملوث پائے گئے پانچ افراد کی سزائے موت پر عملدرآمد کو روک دیا تھا۔ سرکاری میڈیا کے مطابق استغاثہ کا کہنا تھا کہ صحافی کے خاندان کی جانب سے انھیں معاف کیے جانے کے بعد انھیں 20 سال قید کی سزا دے دی گئی ہے۔ حال میں امریکہ کی ثالثی سے متحدہ عرب امارات اور بحرین نے اسرائیل کو تسلیم کرنے اور باہمی سفارتی رشتوں کی بحالی کا اعلان کیا تھا۔ یہ خیال کیا جا رہا ہے کہ سعودی عرب کی رضا مندی کے بغیر ان ممالک کا یہ اقدام ممکن نہیں۔ ان کا کہنا ہے کہ ’خاشقجی کے معاملے کو بھول جائیں تو ترکی اور سعودی عرب کے درمیان ایسا کچھ نہیں ہوا ہے جس سے دونوں کے درمیان رشتے خراب ہوں۔ سعودی عرب کے ولی عہد شہزادہ محمد بن سلمان نے کہا تھا کا جب تک سعودی عرب میں شاہ سلمان ہیں اور ترکی میں اردوغان ہیں تب تک دونوں کے درمیان رشتے خراب نہیں ہوسکتے ہیں۔


Summary: جب عالمی وبا شروع ہوئی تو امریکیوں نے ریکارڈ بچت کی، لیکن اب حالات بدل رہے ہیں۔

لاک ڈاون کے دوران کن کا مالی فائدہ ہوا؟

کوروناوائرس کی وبا نے عالمی معیشت کو زبردست دھچکا پہنچایا ہے، مگر بعض لوگوں کو ذاتی فائدہ پہنچا ہے۔ انھوں نے اس رقم سے کریڈٹ کارڈ کا قرض لوٹانا شروع کر دیا۔ اس کے ساتھ بچوں کی سکول فیس کی بچت بھی ہوئی۔ ان کا کہنا ہے کہ کفایت شعار تو وہ پہلے ہی تھیں، بحران کے دنوں میں یہ عادت اور بھی راسخ ہوگئی۔ ان کی سب سے بڑی عیاشی بائی سائیکل کی سواری ہے۔ امریکی میں فروری سے اپریل کے دوران ذاتی بچت میں 33.6 فی صد کا ریکارڈ اضافہ ہوا جو عام حالات کے مقابلے میں تقریباً چار گنا ہے۔ کورونا وبا سے پہلے اور بعد کے دنوں میں ہونے والی ذاتی بچت ایک نظر میں بچت میں اضافے سے امریکیوں کی خانگی دولت مئی سے جولائی کے عرصے میں ریکارڈ حد تک بڑھ گئی جبکہ مجموعی قرضے میں 2014 کے بعد پہلی بار کمی آئی۔ مگر یہ صورتحال اس وقت بدلنا شروع ہوجائے گی جب سرکاری امداد بند ہوگی۔ فیڈرل ریزرو کے چیئرمین جیروم پاول نے کہا کہ ’بچت بہت ہوئی ہے۔ لیکن گیارہ ملین افراد بے روزگار بھی ہوئے ہیں، ان کا گزارہ اب بچت پر ہوگا جس کی وجہ سے خرچ کم ہو جائے گا۔ اس کے منفی اثرات معیشت پر مرتب ہوں گے۔‘ سرکاری امداد کے سبب کنبوں کی ذاتی بچت میں موجود فرق میں کمی واقع ہوئی ہے، مگر تحقیق بتاتی ہے کہ امیر گھرانوں نے، جن کی بے روزگاری اور آمدن میں کمی کا خدشہ کم ہے، زیادہ بچایا ہے۔ ایسے میں ماہرین معاشیات خبردار کر رہے ہیں کہ امیر گھرانے اس وقت تک اپنے اخراجات کم رکھیں گے جب تک صحت سے متعلق خدشات کم اور معیشت بہتر نہیں ہو جاتی۔ ٹنیسی کے رہائشی جان کینیڈی اور ان کی زوجہ دونوں تعلیم کے شعبے سے وابستہ ہیں۔ مارچ سے اب تک انھوں نے ہر ماہ 2 ہزار سے 4 ہزار ڈالر کی بچت کی ہے کیونکہ انھیں بچوں کی دیکھ بھال، دفتر میں لنچ اور کافی اور اسی طرح کے دوسرے اخراجات نہیں کرنا پڑے۔ بچوں کی دیکھ بھال کے اخراجات تو دوبارہ شروع ہو جائیں گے۔ مگر ان کا کہنا ہے کہ معیشت کی غیریقینی حالت کے پیش نظر وہ دوسرے اخراجات انتہائی کم رکھیں گے۔ ان کا کہنا ہے کہ ’ہم نے پہلے کے مقابلے میں بہت بچت کی ہے کیونکہ ہم ایسا کر سکتے ہیں، مگر اب ہمیں محسوس ہوتا ہے کہ ہمیں بچانا ہے۔ ہم دونوں برسرِ روزگار ہیں مگر اگلے چھ سے بارہ ماہ میں کیا ہوتا اس پر انحصار ہوگا کہ ہماری یہ بچت ہمارا ایمرجنسی فنڈ بنتی ہے یا نہیں۔‘ سارہ جانسن کا کہنا ہے کہ ’عالمگیر وبا نے لوگوں کے خرچ کرنے پر زبردست ضرب لگائی ہے اور معیشت کا یہ ہی شعبہ معاشی بحالی کی سمت اور رفتار کا تعین کرے گا۔‘


Summary: ٹویوٹا کے بعد ہارلے ڈیوڈسن کی جانب سے بھی انڈیا سے اپنی سرمایہ کاری نکال لینا انڈیا کے وزیر اعظم نریندر مودی کی ان کوششوں کے لیے ایک دھچکا ہے جن کے تحت وہ بیرونی اداروں یا کمپنوں کو ملک میں سرمایہ کاری پر ترغیب دے رہے ہیں۔

ہارلے ڈیوڈسن دنیا کی سب سے بڑی موٹر سائیکل مارکیٹ کیوں چھوڑ رہی ہے؟

امریکہ کی مقبول موٹر سائیکل بنانے والی کمپنی ہارلے ڈیوڈسن نے اعلان کیا ہے کہ وہ دنیا کی سب سے بڑی موٹر سائیکل مارکیٹ، یعنی انڈیا سے اپنا کاروبار سمیٹ رہی ہے اور وہ انڈیا میں اپنے موٹر سائیکلز کی فروخت اور تیاری بند کرنے لگی ہے۔ امریکی موٹر سائیکل کمپنی کا یہ ٹویوٹا کے اس بیان کے چند ہفتے بعد آیا ہے جس میں جاپانی کار بنانی والی کمپنی نے کہا تھا کہ وہ انڈیا میں ٹیکس کی زیادتی کے باعث اپنے کاروبار کو مزید وسعت نہیں دیں گے۔ ٹویوٹا کے بعد ہارلے ڈیوڈسن کی جانب سے بھی انڈیا سے اپنی سرمایہ کاری نکال لینا انڈیا کے وزیر اعظم نریندر مودی کی ان کوششوں لے لیے ایک دھچکا ہے جن کے تحت وہ بیرونی اداروں یا کمپنوں کو ملک میں سرمایہ کاری پر ترغیب دے رہے ہیں۔  ہارلے ڈیوڈسن کے اس فیصلے سے 75 ملین ڈالرز کی سرمایہ کاری کے ساتھ ساتھ 70 افراد کی نوکریاں ختم ہو گی اور شمالی انڈیا کے شہر بوال میں اس کا موٹر سائیکل بنانے والا پلانٹ بھی بند ہو گا۔ ہارلے ڈیوڈسن کی جانب سے انڈیا میں یہ پلانٹ سنہ 2011 میں لگایا گیا تھا لیکن امریکی کمپنی کا انڈیا کی موٹر سائیکلوں کی منڈی میں مقامی کمپنی ہیرو اور جاپان کی ہنڈا کے ساتھ مقابلہ تھا۔  اگرچہ انڈیا کی منڈی بہت ساری ترقی پذیر معیشتوں کی نسبت سستی ہے، لیکن انڈیا کی جانب سے ٹیکسوں میں اضافے کے باعث یہ مارکیٹ غیرملکی کمپنیوں کے لیے ایک مشکل مارکیٹ بن گئی ہے۔ امریکی کمپنی جنرل موٹرز نے بھی سنہ 2017 میں انڈیا سے اپنی سرمایہ کاری نکال لی تھی جبکہ فورڈ نے گذشتہ برس اپنا زیادہ تر سرمایہ انڈیا کی بڑی کار ساز کمپنی ماہیندرا اینڈ ماہیندرا کے ساتھ مشترکہ سرمایہ کاری میں لگا دیا تھا۔  امریکی صدر ڈونلڈ ٹرمپ نے بھی پہلے انڈیا کی جانب سے غیر ملکی سرمایہ کاروں، خصوصاً ہارلے ڈیوڈسن موٹر سائیکلوں پر بھاری ٹیکس نافذ کرنے کی شکایت کی تھی۔ انڈیا نے اپنی درآمدات پر عائد ٹیکسوں کی مد میں ٹیرف کو پہلے ہی 50 فیصد کم کر دیا ہے لیکن انڈیا کی آٹو انڈسٹری میں سخت مقابلے کے باعث غیر ملکی کمپنیوں کو مشکلات کا سامنا ہے۔ لیکن ہارلے ڈیوڈسن کو رواں برس کچھ اندورنی مسائل کا بھی سامنا تھا اور گذشتہ ایک دہائی میں پہلی مرتبہ انھیں پہلی ششماہی میں اپریل سے جون کے دوران نقصان کا سامنا کرنا پڑا ہے۔ کپمنی اس نقصان کے باعث سینکڑوں ملازمین کو فارغ کر رہی ہے اور کمپنی اپنے نئے چیف ایگزیکٹو جوچن زیٹز کے زیر سایہ بنیادی منڈیوں اور موٹر سائیکل کے ماڈلز پر توجہ مرکوز کیے ہوئے ہیں۔  ہارلے کی بائیکس کو ہالی وڈ کی وجہ سے خاصی پزیرائی ملی، مثلاً ہنری فانڈا کی مشہور فلم ’ایزی رائڈر‘ میں ان موٹر سائیکلوں کا کلیدی کردار تھا ہارلے ڈیوڈسن امریکہ میں اپنے موٹر سائیکلز کے ستر اور اسی کی دہائی کے ماڈلز کی طرز سے بڑھ کر چھوٹے اور الیکٹرک ماڈلز کی مارکیٹ کی تلاش کر رہا ہے۔


Summary: علی بابا کمپنی کے مالک جیک ما اب چین کے امیر ترین شخص نہیں رہے۔ ان کی جگہ لینے والے ژونگ شنشان ہیں اور ان کا کاروبار بوتلوں میں پانی بیچنا ہے۔ بلومبرگ بیلینئیر انڈیکس کے مطابق ژونگ شنشان کی کُل دولت 58.7 ارب ڈالر ہے۔

پانی بیچنے والا ارب پتی چین کا امیر ترین شخص قرار

علی بابا کمپنی کے مالک جیک ما اب چین کے امیر ترین شخص نہیں رہے۔ ان کی جگہ لینے والے ژونگ شنشان ہیں اور ان کا کاروبار بوتلوں میں پانی بیچنا ہے۔  ژونگ شنشان نے 1996 اپنی کمپنی نونگفو سپرنگ کا آغاز کیا تھا جو کہ چین کے مشرقی حصے کے صوبے ژہیجیانگ میں واقع ہے۔  بلومبرگ بیلینئیر انڈیکس کے مطابق ژونگ شنشان کی کُل دولت 58.7 ارب ڈالر ہے۔  حال میں چین کی سٹاک مارکیٹ میں اپنی کمپنی کا نام رجسٹر کرانے اور ایک دوا بنانے والی کمپنی میں ان کے اکثریتی حصص کے باعث ژونگ شنشان کی دولت میں خاطر خواہ اضافہ ہوا۔  ’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا قسطیں مواد پر جائیں ژونگ شنشان کو اکثر 'لوون ولف' کے نام سے بھی جانا جاتا ہے اور دولت میں اضافے کے بعد اب وہ انڈیا کے مکیش امبانی کے بعد ایشیا کے دوسرے سب سے امیر انسان بن گئے ہیں۔  دنیا کے امیر ترین انسانوں کی فہرست میں اب ان کا نمبر 17واں ہے۔  عمومی طور پر یہ دیکھا گیا ہے کہ چین سے آنے والے امیر ترین افراد کا تعلق ٹیکنالوجی انڈسٹری سے ہوتا ہے لیکن امریکہ اور چین کے درمیان کشیدہ تعلقات کی بنا پر چین کی ٹیکنالوجی کمپنیاں جیسے ہواوے، ٹک ٹاک اور وی چیٹ کی سٹاک مارکیٹ میں مالیت میں کمی آئی ہے۔  چین میں اشیا خورد و نوش کے کاروبار سے منسلک کمپنیاں اب تیزی سے اوپر آ رہی ہیں اور ان کے مالکان کی دولت میں بے تحاشہ اضافہ ہو رہا ہے۔  لال ڈھکن والی بوتل اس ماہ جب ہانگ کانگ سٹاک ایکسچینج میں نونگفو سپرنگ نے اپنا نام درج کرایا تو پہلے ہی روز ان کے حصص کی مالیت میں 54 فیصد اضافہ دیکھنے میں آیا۔  نونگفو سپرنگ کی بوتلوں پر لال رنگ کا ڈھکن ہوتا ہے جو ان کی خاص پہچان ہیں اور یہ بوتلیں پورے چین میں فروخت ہوتی ہیں چاہے وہ محلے کی چھوٹی سی دکان ہو یا پرتعیش ہوٹل۔  اس کے علاوہ کمپنی چائے، اور مختلف ذائقے والے وٹامن مشروبات اور جوس بھی بیچتی ہے۔  سٹاک ایکسچینج میں اندراج کرنے کے بعد پہلے وہ چین کے دو امیر ترین افراد، علی بابا کے جیک ما اور ٹین سینٹ کمپنی کے مالک پونی ما کے ہمراہ آ گئے تھے لیکن اس ہفتے ٹیکنالوجی کمپنیوں کے حصص کی قیمتیں گر گئیں جس کے بعد ان کی کمپنی آگے نکل گئی۔  علی بابا کے جیک ما گذشتہ چھ  برس سے اس فہرست میں سب سے آگے تھے۔


Summary: روشن ڈیجیٹل اکاؤنٹس کے ذریعے اب نان ریذیڈنٹ پاکستانی بینک برانچ، سفارتخانہ یا قونصلیٹ جائے بغیر ڈیجیٹل اور آن لائن طریقے سے اکاؤنٹ کھول سکیں گے۔ یہ مرحلہ صرف 48 گھنٹوں میں مکمل ہو سکے گا۔

روشن ڈیجیٹل اکاؤنٹ: بیرون ملک پاکستانیوں کو کیا سہولیات میسر ہوں گی؟

روشن ڈیجیٹل اکاؤنٹس کے ذریعے اب ’نان ریذیڈنٹ پاکستانی‘ یا بیرون ملک مقیم پاکستانی بینک برانچ، سفارتخانے یا قونصلیٹ جائے بغیر ڈیجیٹل اور آن لائن طریقے سے اکاؤنٹ کھول سکیں گے۔ یہ عمل صرف 48 گھنٹوں میں مکمل ہو سکے گا۔  صارفین اپنے اکاﺅنٹ کے لیے فارن کرنسی یا پاکستانی روپے یا دونوں کا انتخاب کر سکتے ہیں۔ ان اکاﺅنٹس میں فنڈز مکمل طور پر واپس منتقل ہو سکیں گے اور اس کے لیے کسی ریگولیٹری منظوری کی ضرورت نہیں ہو گی۔ خیال رہے کہ اس وقت 90 لاکھ کے قریب پاکستانی بیرون ملک رہ رہے ہیں اور وہ سالانہ اپنے خاندانوں کی کفالت کے لیے 23 بلین ڈالر ترسیلات زر پاکستان بھیجتے ہیں۔ اب اس روشن ڈیجیٹل اکاؤنٹ سے حکومت کے خیال میں ترسیلات میں مزید اضافہ ہو گا جس سے قرضوں کا بوجھ بھی کم ہو سکے گا۔  سٹیٹ بینک آف پاکستان نے ایسے آٹھ پاکستانی کمرشل بینکوں سے مل کر بیرون ملک پاکستانیوں کی سہولت کے لیے ڈیجیٹل اکاؤنٹ کا نظام متعارف کرایا ہے۔  وزیراعظم عمران خان نے بیرون ملک پاکستانیوں کو بینکنگ کی سہولت فراہم کرنے کے لیے روشن ڈیجیٹل اکاؤنٹ کی افتتاحی تقریب سے خطاب میں کہا کہ روشن ڈیجیٹل اکاؤنٹس کروڑوں نان ریذیڈنٹ پاکستانیوں کو فنڈ ٹرانسفرز، بلوں کی ادائیگی اور پاکستان میں سرمایہ کاری سے متعلق سرگرمیوں کے حوالے سے جدید بینکنگ سہولیات فراہم کرے گی۔ اقتصادی امور کے ماہر مزمل اسلم نے بی بی سی کو بتایا کہ یہ اکیسویں صدی کی پراڈکٹ ہے، جس سے پاکستان بے تحاشا فائدہ اٹھا سکتا ہے۔ ان کے مطابق حکومت کے اس اقدام سے بیرون ملک پاکستانیوں کو یہ سہولت ہو گی کہ وہ مناسب شرح سود پر اپنے پیسے ان اکاؤنٹس میں رکھیں۔  ان کے مطابق بیرون ملک مقیم پاکستانیوں کو اس بات کی اجازت ہو گی کہ وہ جب چاہیں اپنا پیسہ بغیر حکومتی اجازت کے واپس نکال سکتے ہیں۔ مزمل اسلم کے مطابق اس عمل کے لیے درکار دستاویزات کی تعداد اس لیے زیادہ ہے تاکہ شرپسند عناصر اپنی کارروائیوں کے لیے ان اکاؤنٹس کا استعمال نہ کر سکیں اور ایف اے ٹی ایف کی شرائط کے مطابق ان اکاؤنٹس کی شفافیت کو یقینی بنایا جا سکے۔ سٹیٹ بینک آف پاکستان کے گورنر باقر رضا نے بھی اپنے ایک ویڈیو پیغام میں اس بات کی تصدیق کی ہے کہ جب کوئی ڈیجیٹل اکاؤنٹ سے پیسہ واپس نکالنا چاہے گا تو اس میں سٹیٹ بینک سمیت کوئی بینک بھی کسی قسم کی رکاوٹ نہیں بنے گا۔ گورنر سٹیٹ بینک باقر رضا کے مطابق بیرون ملک پاکستانیوں کو پراپرٹی کے کاروبار کے علاوہ ڈیجیٹل اکاؤنٹ کی مدد سے پاکستان کی سٹاک ایکسچینج میں سرمایہ کاری کے مواقع بھی میسر آئیں گے۔   ان کے خیال میں اس وقت باہر کے ممالک میں شرح سود صفر کے قریب ہے تو بیرون ملک پاکستانیوں کے پاس اپنا پیسہ پاکستانی بینکوں میں رکھنے کی بھی سہولت ہوگی، جس سے نہ صرف انھیں فائدہ ہو گا بلکہ ملک کا بھی فائدہ ہو گا۔


Summary: کورونا وائرس کی وجہ سے لگنے والے لاک ڈاؤن کے دوران انڈیا اور پاکستان میں پتنگ بازی میں واضح اضافہ دیکھنے میں آیا۔ اس کاروبار سے منسلک افراد نے بھی اس دوران کافی پیسے بنائے۔

’پتنگ خریدنے کے لیے لوگ پاکستان سے بھی کالز کر رہے ہیں‘

انڈیا کے شہر دلی میں اُن کی دکان میں گذشتہ چھ ماہ کے دوران پتنگوں کی فروخت کافی بڑھی ہے اور یہ سب کورونا وائرس کی وجہ سے ممکن ہوا ہے۔ کورونا وائرس کی وجہ سے عائد کردہ پابندیوں کے دوران جہاں اٹلی میں شہریوں نے اپنی بالکونی اور کھڑکیوں سے گانے گائے وہیں انڈین شہریوں نے اپنی چھتوں سے پتنگیں اڑائیں۔ وہ کہتے ہیں کہ انھیں لاک ڈاؤن کے دوران ہمسایہ ملک پاکستان سے بھی کالز آئی ہیں جہاں انڈیا کی طرح کورونا وائرس کے دنوں میں پتنگ بازی کا جنون بڑھتا دکھائی دیا ہے۔  صدیوں سے ایشیا کے اس خطے میں پتنگ بازی مصروف رہنے کا ایک مشغلہ رہا ہے۔ تاریخ دان کہتے ہیں کہ پتنگ بازی ابتدائی طور پر یہاں آنے والے چینی سیاحوں نے متعارف کرائی تھی۔  اس کی تیاریاں کئی مہینوں قبل شروع ہو جاتی ہیں اور پورے ملک سے پتنگ بنانے والے گجرات اور ممبئی آ کر تہوار میں انڈیا کی روایتی رنگ برنگی پتنگوں کے لیے اپنی خدمات پیش کرتے ہیں۔ لیکن رواں سال کورونا وائرس کے باعث نافذ ہونے والے لاک ڈاؤن کے دوران پتنگ بنانے کی صنعت ان مہینوں میں بھی متحرک رہی۔ لاک ڈاؤن میں جون سے اگست تک نرمی دیکھنے میں آئی لیکن اس کے باوجود سکول بند رہے جس کے بعد بچوں میں پتنگوں کی طلب بڑھتی رہی۔ انڈیا میں بعض شہروں میں لاک ڈاؤن کے دوران حکام نے پتنگ بازی پر پابندی عائد کر دی تھی کیونکہ انھیں چھتوں کے ذریعے ہمسایوں میں وائرس کے پھیلاؤ کے حوالے سے خدشات تھے۔ لیکن مجموعی طور پر پتنگ کی خرید و فروخت عروج پر رہی ہے۔  حبہ بھی یہی کاروبار کرتی ہیں۔ وہ دلی کے قریب بریلی میں اپنے گھر میں اپنی بہن کے ساتھ ایک دن میں 50 پتنگیں بناسکتی ہیں۔ لاک ڈاؤن کے دوران بڑی طلب نے ان کی آمدن میں اضافہ کیا ہے کیونکہ پتنگوں کی فروخت اور قیمت میں واضح اتار آیا ہے۔ بریلی کے دکاندار محمد اشرف کہتے ہیں کہ وہ اپنی دکان لاک ڈاؤن کے اصولوں کی وجہ سے صبح جلدی نہیں کھول پاتے لیکن اس کے باوجود اگست سے قبل انھوں نے دو لاکھ روپے کی پتنگیں بیچی ہیں۔ احسن خان کہتے ہیں کہ یہ فروخت انڈیا کے چھوٹے شہروں اور گاؤں میں زیادہ ہوئی ہے کیونکہ وہاں اکثر افراد کے پاس اپنی چھت ہوتی ہے۔ یہ ممبئی جیسے بڑے شہروں کے برعکس ہے جہاں اکثر افراد فلیٹ میں رہتے ہیں اور پتنگ اڑانے کے لیے انھیں باہر اجتماعی جہگوں پر جانا پڑتا ہے۔ لاک ڈاؤن کے دوران ان جگہوں پر جانے سے منع کیا گیا تھا۔  یہاں سب سے بڑا خدشہ آبادی کی صحت اور حفاظت کے حوالے سے ہے لیکن یہ کافی حد تک ممکن ہے کہ ان مشکل حالات میں بھی پتنگ بازی کا رجحان جاری رہے گا اور اگر لوگوں کو گھر رہنے پر دوبارہ مجبور کیا جاتا ہے تو پتنگ اڑانا ان کے لیے تفریح کا ایک مقبول ذریعہ بنا رہے گا۔


Summary: ماہرین معیشت کے نزدیک سٹاک مارکیٹ ایک بہت محدود پیمانے پر ملکی اقتصادی صورت حال کی تصویر پیش کرتی ہے۔ کی سٹاک مارکیٹ میں چھوٹے سرمایہ کاروں سے لے کر بڑی کمپنیوں کی لسٹنگ کی شرح دنیا کے مقابلے میں بہت کم ہے۔

کیا پاکستان سٹاک مارکیٹ کا ایشیا میں ’بہترین درجہ‘ ملکی معیشت میں بہتری کا اشارہ ہے؟

ماہرین معیشت کے نزدیک سٹاک مارکیٹ ایک بہت محدود پیمانے پر تو ملکی اقتصادی صورتحال کی تصویر پیش کرتی ہے تو دوسری جانب ملک کی سٹاک مارکیٹ میں چھوٹے سرمایہ کاروں سے لے کر بڑی کمپنیوں کی لسٹنگ کی شرح بھی دنیا کے مقابلے میں بہت کم ہے۔ اسی طرح سٹاک مارکیٹ میں کاروبار کو جانچنے کے پیمانے کے ایس ای 100 انڈیکس نے سرمایہ کاری پر ڈالر کی صورت میں اڑتیس فیصد سے زیادہ کا منافع دیا۔ پاکستان سٹاک مارکیٹ نے چار سال پہلے یعنی سنہ 2016 میں بھی ایشیا میں بہترین سٹاک مارکیٹ ہونے کا اعزاز اپنے نام کیا تھا۔ تام سنہ 2017 میں اس کی کارکردگی بدترین قرار دی گئی جب حکومت کی جانب سے حصص کی خرید و فروخت پر ٹیکس کی شرح میں اضافہ کیا گیا جس کی وجہ سے ملکی و غیر ملکی سرمایہ کاروں نے اس میں سے سرمایہ نکال لیا تھا۔  انھوں نے کہا کہ موجودہ وقت میں برآمدات اور ترسیلات زر میں اضافہ ہوا ہے جو معیشت کے لیے بہترین ہے اور دوسری جانب سٹاک مارکیٹ میں بھی تیزی کا رجحان ہے جو معیشت کے لیے ایک مثبت اقتصادی اعشاریہ ہے۔ تاہم اس بنیاد پر معیشت میں مکمل بہتری کی بات کرنا صحیح نہیں ہو گا۔  انھوں نے کہا کہ اس میں حصص کی خرید و فروخت اور اس پر ملنے والے منافع سے سرمایہ کار اس کی جانب راغب ہو سکتے ہیں یا اپنی سرمایہ کاری سمیٹ سکتے ہیں جو صرف سرمایہ کاروں تک محدود ہو سکتی ہے کہ مارکیٹ میں سرمایہ کاری کا ماحول سازگار ہے یا نہیں تاہم اسے بڑے پیمانے پر معیشت کے رُخ کے تعین کے لیے استعمال نہیں کیا جا سکتا۔  اس کے مقابلے میں دنیا کے ترقی یافتہ ممالک میں سٹاک مارکیٹ میں سرمائے کی لاگت کی شرح جی ڈی پی کے مقابلے میں زیادہ ہوتی ہے اور کچھ ممالک میں تو یہ سو فیصد اور اس سے بھی زیادہ ہوتی ہے۔  اس تیس فیصد میں سے تیس فیصد بیرونی سرمایہ کاروں کے پاس اور باقی بچ جانے والے سرمائے سے اندازہ لگایا جا سکتا ہے کہ یہ معیشت کی حالت کو کس تک پیش کرتی ہے۔  اسی طرح خدمات کے شعبے میں ہول سیل کا بزنس بھی سٹاک مارکیٹ میں نہیں ہے۔ اب ایسی صورتحال میں سٹاک مارکیٹ کو ایک بڑے پیمانے پر معیشت کی صورت حال کا عکاس نہیں کہا جا سکتا۔ سٹاک مارکیٹ کے مقابلے میں پاکستان کی رئیل اکانومی یعنی حقیقی معیشت کیوں نہیں بڑھ پا رہی، اس کے بارے میں بات کرتے ہوئے معیشت پر نظر رکھنے والے افراد کا کہنا ہے کہ پاکستان میں ٹیکس کلچر ایسا وضع کیا گیا ہے کہ معیشت کے حقیقی شعبوں میں سرمایہ کاری کرنے سے آپ کو زیادہ پیسہ ادا کرنا پڑتا ہے جبکہ سٹاک مارکیٹ اور بنکوں میں پیسہ رکھنے سے حاصل ہونے والے منافع پر کم ٹیکس ادا کرنا پڑتا ہے۔


ایشیا کی اگلی ’سُپر ایپ‘ کون سی ہوگی؟

ایئر ایشیا کے بانی ٹونی فرنینڈز نے کہا ہے کہ وہ خطے میں اگلی 'سُپر ایپ' بنانے کے لیے پُرامید ہیں۔ کورونا وائرس کے باعث فضائی سفر میں واضح کمی کے بعد دیگر ایئر لائنز کی طرح ان کی ایئر لائن بھی متاثر ہوئی ہے۔  وہ 'گریب، 'گوجیک' اور 'وی چیٹ' جیسی حریف ایپس کا متبادل نکالنے کے خواہشمند ہیں۔ ان کے مطابق اس نئی ایپ میں کھانا منگوانے کی سہولت (فوڈ ڈیلیوری)، خریداری (آن لائن شاپنگ)، ادائیگی، تفریح اور سفر جیسے فیچرز ہوں گے۔  عالمی وبا کے اس دور میں ایئر لائن کمپنی کے مالک کی حیثیت سے وہ آمدن کے نئے ذرائع تلاش کر رہے ہیں، اس بات کے پیشِ نظر کہ ان کے کئی ہوائی جہاز اس صورتحال میں پرواز پر نہیں جاسکتے۔  دیگر ایئر لائنز کی طرح ایئر ایشیا بھی عالمی وبا سے متاثر ہوئی ہے اور اس نے اپنے 30 فیصد عملے کو برخاست کر دیا ہے۔  بی بی سی کے ساتھ ایک انٹرویو میں ٹونی فرنینڈز نے کہا ہے کہ انھوں نے سفری پابندیوں کے دوران ایئر ایشیا کی ایپ کو بہتر بنانے کی کوشش میں وقت گزارا ہے اور اس کے ساتھ انھوں نے کمپنی میں ادائیگیوں کے فیچر 'بِگ پے' کو بھی مزید اچھا بنانے کی کوشش کی ہے۔ 'یہ بحران ایک طرح سے پوشیدہ نعمت بن کر سامنے آیا ہے کیونکہ اس سے ہماری توجہ مزید یہاں مرکوز ہوگئی ہے۔ ایک ایئر لائن کو چلانے میں آپ کا کافی وقت صرف ہوجاتا ہے لیکن ہمیں اپنے ڈیجیٹل کاروبار پر توجہ دینے کا موقع اور وقت ملا ہے۔' ایئر ایشیا کی ایپ میں صارفین ایک دوسرے سے پیغامات کا تبادلہ کر سکتے ہیں لیکن اب ان کا مقصد ہے کہ اسے ایک 'سُپر ایپ' بنا دیا جائے، جیسے سنگاپور میں گریب، انڈونیشیا میں گوجیک اور چین میں میٹوان نامی ایپش یہی کام کر رہی ہیں۔ ان کا کہنا تھا کہ 'ایئر ایشیا ہمیشہ سے ایک ڈیجیٹل کمپنی رہی ہے۔ ہم ان پہلی ایئر لائنز میں سے تھے جنھوں نے آن لائن فروخت کا کاروبار شروع کیا۔ یہ ہمارے خون میں ہے۔' 'مجھے علم ہے کہ سُپر ایپ کا قیام ایک بڑا ہدف معلوم ہوتا ہے لیکن گریب اور گوجیک نے بھی اپنا سفر چھوٹی کھانے اور آمد و رفت کی ایپس سے شروع کیا تھا۔ اور اس کے علاوہ لوگوں نے اس وقت بھی سوال اٹھائے تھے جب میں ایئر ایشیا قائم کرنا چاہتا تھا۔' ٹونی فرنینڈز کی ایئر ایشیا خطے میں سب سے بڑی بجٹ (سستی) ایئر لائن تصور کی جاتی ہے۔  'اس ریکارڈ لیبل کے ساتھ ہم بہت خاص کام کرنے جا رہے ہیں۔ کوریا کے لوگوں نے ثابت کیا ہے کہ 'کے پاپ' کیسے دنیا بھر میں مقبولیت حاصل کر سکتا ہے۔ جنوب مشرقی ایشیا میں بہت ٹیلنٹ ہے۔'


Summary: انڈیا میں سرکاری سطح پر جاری کیے گئے اعداد و شمار کے مطابق جون میں ختم ہونے والی سہ ماہی میں ملک کی معیشت میں تشویش ناک کمی دیکھنے میں آئی ہے۔

انڈیا کی معیشت میں کئی دہائیوں کی ریکارڈ مندی

انڈیا میں سرکاری سطح پر جاری کیے گئے اعداد و شمار کے مطابق جون میں ختم ہونے والی سہ ماہی میں ملک کی معیشت میں تشویش ناک مندی دیکھنے میں آئی ہے۔ سرکاری اعداد و شمار کے مطابق انڈیا کی معیشت میں اس تین ماہ کے عرصے میں 23 اعشاریہ نو فیصد کمی واقع ہوئی جو کہ سنہ 1996 میں جب سے ہر سہ ماہی کے بعد معاشی نمو کے اعداد و شمار سرکاری طور پر جاری کیے جانے کا سلسلہ شروع کیا گیا ہے، یہ اب تک کے بدترین اعداد و شمار ہیں۔ کورونا وائرس کی وباء کے بعد عائد کی گئی پابندیوں اور لاک ڈاؤن سے معاشی سرگرمیاں اس سہ ماہی کے دوران بری طرح متاثر ہوئیں۔ معاشی ماہرین کا کہنا ہے کہ انڈیا کو 'ریسیشن' یا معاشی بحران کا سامنا ہے کیونکہ ان کے اندازوں کے مطابق اگلی سہ ماہی میں  بھی شرح نمو میں کوئی بہتری ہوتی نظر نہیں آتی۔ کسی بھی معیشت کو اس وقت 'ریسیشن'  یا معاشی بحران کی حالت میں قرار دیا جاتا ہے جب مسلسل دو سہ ماہیوں تک اس کی معاشی نمو منفی ریکارڈ کی جائے۔ آخری مرتبہ انڈیا کی معیشت سنہ 1980 میں ریسیشن میں گئی تھی اور آزادی کے بعد سے اب تک چار مرتبہ ایسا ہو چکا ہے۔ کورونا وائرس کی مریضوں کی تعداد میں اب انڈیا کا شمار اس وبا سے سب سے زیادہ متاثر ہونے والے ملکوں میں شامل ہے انڈیا میں اب تک کورونا وائرس کے 36 لاکھ مریض سامنے آ چکے اور گزشتہ اتوار کو 24 گھنٹوں میں 78761  نئے مریض ریکارڈ کے گئے ۔ یہ دنیا بھر میں 24 گھنٹوں میں کسی بھی ملک میں ریکارڈ کیے گئے مریضوں کی سب سے بڑی تعداد ہے۔ لیکن ملک میں معمول کی سرگرمیوں کو معطل نہیں کیا گیا کیونکہ ماہرین کا کہنا ہے کہا اگر دوبارہ لاک ڈاؤن کیا گیا تو معیشت بالکل تباہ ہو جائے گی۔ ملک میں کورونا وائرس کی وجہ سے پیدا ہونے والی صورت حال کے باعث یہ کوئی حیران کن اعداد و شمار نہیں ہیں۔ انڈیا کی معشیت کورونا وائرس کی وبا پھوٹنے سے قبل ہی مندی کا شکار تھی۔ گزشتہ سال ملک میں بے روزگاری کی شرح 45 سالوں میں سب سے زیادہ سطح پر تھی اور معاشی نمو کی شرح گر کر چار اعشاریہ سات فیصد پر آ گئی تھی جو سات سالوں میں سب سے کم تھی۔ ملک میں پیداوار گر رہی تھی اور بینکوں پر قرضوں کا بوجھ بہت ْبڑھ گیا تھا۔ ملک میں اس معاشی صورت حال کے دوران کورونا کی وبا پھوٹ پڑی جس سے معیشت کی حالت اور بری ہو گئی۔ مارچ میں ملک میں بے شمار فیکٹریوں اور کاروبار کو بند کرنا پڑا جس سے معاشی سرگرمیاں تقریباً مفقود ہر کر رہ گئیں۔  اس تھنک ٹینک کا کہنا ہے بے روز گار ہونے والے افراد کی اکثریت اب کام پر واپس آ چکی ہے جس کی بڑی وجہ جون سے پابندی میں نرمی کرنے کا فیصلہ ہے۔


Summary: چین کی کمپنیوں اور عالمی سرمایہ کاروں کا خیال ہے کہ امریکی انتخابات کا نتیجہ کچھ بھی رہے چین کے بارے میں امریکی پالیسی میں کوئی بڑی تبدیلی نہیں آنے والی ہے۔

ٹرمپ یا بائڈن، چین کے بارے میں امریکی پالیسی یہی رہے گی

امریکہ میں صدارتی انتخابات سے قبل دو سیاسی جماعتوں ڈیموکریٹ اور رپبلکن کے قومی کنونشن ووٹروں کے لیے ایک موقع ہوتا ہے کہ وہ صدارتی امیدواروں کی داخلی پالیسوں کے بارے میں آگاہی حاصل کر سکیں۔ چین کی ٹیکنالوجی کمپنیوں کے اندر کام کرنے والے کی افراد نے مجھے بتایا ہے کہ جو بائڈن کا صدارت میں آنا ان کے لیے صدر ٹرمپ کے چار سال مزید اقتدار میں رہنے سے بہت بہتر ہوگا کیونکہ صدر ٹرمپ کا دور انتہائی غیر یقینی ہوسکتا ہے۔ ایک بہت بالکل واضح ہے کہ چین کی کمپنیاں کو یقین ہے کہ امریکی ایوان صدر میں کوئی بھی آئے امریکہ کی چین بارے میں سخت پالیسیاں ایسی ہی رہیں گی۔ رپبلکن کے سمندر پار گروپ کے سربراہ سولومن یو کا کہنا ہے کہ کسی خیال میں نہ رہیں صدر ٹرمپ کے اقتدار میں آنے کی صورت میں ڈی کپلنگ کا عمل تیز ہو گا۔ چین مخالف پالیسیوں میں صدر ٹرمپ کی انتظامیہ نے ان امریکہ میں رجسٹرڈ چینی کمپنیوں کے بارے میں نئی سفارشات مرتب کی ہیں جن کے تحت انہیں سنہ 2022 تک نئے قواعد و ضوابط کی پابندی کرنا ہو گی۔ اگر وہ ایسا نہیں کرتی تو ان پر پابندی بھی عائد کی جا سکے گی۔ ہو سکتا ہے کہ جو بائڈن کی انتظامیہ ایسی پابندیاں نہ لگائے لیکن تجزیہ کاروں کا کہنا ہے کہ چینی کمپنیوں کی جانچ پڑتال اور ان کے بارے میں سفارشات کا لب و لہجہ اتنا ہی سخت رہے گا۔  ہانگ کانگ میں قائم جی ایف ایم کمپنی کے سرمایہ کاری کے مشیر طارق ڈینیسن نے کہا کہ 'ایک ڈیموکریٹ چاہے وہ وائٹ ہاؤس میں ہو، سینیٹ میں ہو یا وہ کانگرس کا رکن ہو اس کے لیے ٹرمپ انتظامیہ کی طرف سے چین کے خلاف پابندیوں کو واپس لینے میں کا کوئی جواز نہیں ہو گا جب تک کہ دوسری طرف سے کوئی نرمی نہیں دکھائی جاتی۔  صدر ٹرمپ اصل میں یہ ہی کہہ رہے ہیں کہ اس کو بدلنے کی ضرورت ہے۔ ان کی انتظامیہ کہہ رہی ہے کہ چین امیر سے امیر تر ہو چلا گیا ہے جبکہ امریکہ غریب ہو گیا ہے۔ چین کے سرکاری اخبار گلوبل ٹائمز میں حال ہی میں ایک ادارتی مضمون میں کہا گیا کہ امریکی منصوبہ سازی میں چین کے بارے میں ایک تبدیلی آ چکی ہے۔ گوبل ٹائمز کے مطاق چین اور امریکہ کے تعلقات کی نوعیت دوبارہ طے کرنا ہو گی۔ ایشیا میں بڑے کاروبار کے لیے ایک سب سے بڑی پریشانی یہ ہے کہ کہیں دو بڑی عالمی معاشی طاقتوں کے درمیان مسلح جنگ نہ چھڑ جائے اور اس تشویش میں حالیہ ہفتے اس وقت اضافہ ہو گیا جب چین نے جنوبی بحیرہ چین میں دو میزائلوں کو تجربہ کیا۔ یہ سمندری راستے جو بڑے منافع بخش ہیں لیکن اتنے ہی متنازع بھی۔ چین اور امریکہ کے درمیان تعلقات میں تبدیلی نہ صرف ان دونوں ملکوں کے مفاد میں نہیں بلکہ یہ باقی تمام دنیا کے لیے بھی خطرے کا باعث ہیں۔


Summary: شرح سود اور اور ڈالر کی قیمت میں اضافے کے ساتھ کورونا وائرس اور پورے ملک میں لاک ڈاؤن کی وجہ سے ملکی معیشت کو پہنچنے والے نقصان، ٹیکسوں کی وصولی میں کمی اور حکومت کی جانب سے مختلف شعبوں کے لیے دیے گئے امدادی اور مراعاتی پیکیج کو بھی خسارے کی وجہ قرار دیا جس نے قرضوں میں اضافہ کیا۔

پاکستان پر ملکی تاریخ کا بلند ترین قرض کیوں چڑھا؟

ان کے مطابق پاکستان پر قرضوں کا بوجھ بڑھنے میں ملک کے بڑھتے ہوئے مالیاتی خسارے کے علاوہ ڈالر کے مقابلے میں روپے کی قدر میں کمی اور شرح سود کا بلند ہونا بھی تھا جن کی وجہ سے بیرونی اور اندرونی قرضوں میں بے تحاشا اضافہ دیکھنے میں آیا ہے۔ وزارت خزانہ کے ترجمان نے شرح سود اور اور ڈالر کی قیمت میں اضافے کے ساتھ کورونا وائرس اور پورے ملک میں لاک ڈاؤن کی کیفیت کے نتیجے میں ملکی معیشت کو پہنچنے والے نقصان، ٹیکسوں کی وصولی میں کمی اور حکومت کی جانب سے مختلف شعبوں کے لیے دیے گئے امدادی اور مراعاتی پیکیج کو بھی خسارے کی وجہ قرار دیا جس نے قرضوں میں اضافہ کیا۔ کورونا وائرس کی وبا پھوٹنے سے پہلے پاکستان میں شرح سود سوا تیرہ فیصد پر تھی تاہم کورونا کی وجہ سے ملکی معیشت میں پید ہونے والی سست روی کو دور کرنے کے لیے اسے سات فیصد تک گرا دیا گیا۔  دو سال قبل 120 روپے میں ملنے والے ایک ڈالر کی قیمت اس وقت 165 روپے سے زیادہ ہے جس نے ملک کے بیرونی قرضوں میں بہت زیادہ اضافہ کیا۔ ماہر معاشیات ڈاکٹر اشفاق حسن خان نے بھی ڈالر کے مقابلے میں روپے کی قدر میں کمی اور بلند شرح سود کو ملکی قرضوں کے بوجھ میں اضافے کا ذمہ دار ٹھہرایا۔ انھوں نے بی بی سی اردو سے بات کرتے ہوئے کہا کہ ڈالر کی قیمت میں اضافہ اور بلند شرح سود نے پاکستان کے قرضوں کے حجم میں خوفناک حد تک اضافہ کر دیا ہے۔  ڈاکٹر اشفاق حسن خان ڈالر کے مقابلے میں روپے کی قدر میں کمی اور بلند شرح سود کو ملکی قرضوں کے بوجھ میں اضافے کا ذمہ دار قرار دیتے ہیں انھوں نے اس ساری صورت حال کا ذمہ دار آئی ایم ایف کے پروگرام کو قرار دیا اور کہا کہ ملک میں معاشی پالیسیوں کو جس طرح نافذ کیا جا رہا ہے تو اس سے یہی لگتا ہے کہ ایک نئے آئی ایم ایف پروگرام کے لیے راہ ہموار کی جا رہی ہے۔ ماہر معیشت صائم علی نے ملک پر قرضوں کے بوجھ کی ذمہ داری پر بات کرتے ہوئے کہا قرضوں کا یہ بوجھ اس وقت بے حد تشویشناک صورت اختیار کر چکا ہے اور انھوں نے ملک کے مالیاتی خسارے کو اس کی سب سے بڑی وجہ قرار دیا۔  ملک پر لدے ہوئے قرضوں کے بوجھ اور انھیں اتارنے کے لیے حکومتی پالیسی پر بات کرتے وزارت خزانہ کے ترجمان نے کہا کہ حکومتی پالیسی کے تحت قرضوں کو کنڑول کرنے کے لیے مختلف اقدامات اٹھائے گئے ہیں کہ جس میں قرضوں کی واپسی کی مدت میں اضافہ ہے جیسے کہ اندرونی قرضےکے لیے یہ مدت ڈیڑھ سال سے چار سال سے زائد کر دی گئی ہے ۔


Summary: دیکھنا یہ ہوتا ہے کہ کیا معیشت میں نمو ہو رہی ہے یعنی اقتصادی ترقی میں اضافہ ہو رہا ہے؟ اگر ملک میں اقتصادی ترقی نہیں ہو گی تو درآمدات کم ہوجائیں گی اور کرنٹ اکاؤنٹ بیلنس سرپلس ہو جائے گا۔ یہ مثبت اشارہ نہیں ہو گا اور اس وقت اس بات پر اتفاق رائے ہے کہ پاکستان میں قومی اقتصادی ترقی کی شرح نمو دو فیصد سے کم ہے۔

کرنٹ اکاؤنٹ میں سرپلس: امید کی ایک کرن، مگر مدھم مدھم

کرنٹ اکاؤنٹ کسی بھی ایک بیلنس شیٹ کی طرح آمدن اور اخراجات کی طرح درآمدات و برآمدات کا ایک موازنہ ہوتا ہے۔ اس میں خسارے یا فاضل رقم سے معیشت کے بارے میں کوئی حتمی رائے نہیں بنائی جا سکتی ہے۔  دیکھنا یہ ہوتا ہے کہ کیا معیشت میں نمو ہو رہی ہے یعنی اقتصادی ترقی میں اضافہ ہو رہا ہے؟ اگر ملک میں اقتصادی ترقی نہیں ہو گی تو درآمدات کم ہوجائیں گی اور کرنٹ اکاؤنٹ بیلنس سرپلس ہو جائے گا۔ یہ مثبت اشارہ نہیں ہو گا۔  اس وقت اس بات پر اتفاق رائے ہے کہ پاکستان میں قومی اقتصادی ترقی کی شرح نمو دو فیصد سے کم ہے۔  'اصل میں ان کا انحصار اُن اساسی عومل پر ہوتا ہے جو اس سرپلس کو پیدا کرنے کا سبب بنے ہوں۔ پاکستان کے معاملے میں کرنٹ اکاؤنٹ میں سرپلس کچھ تو دنیا میں تیل کی قیمتوں کے گرنے کی وجہ سے پیدا ہوا جس کی وجہ سے تیل کی درآمد کے اخراجات میں کمی آئی، اور کچھ درآمدات میں کمی کا ہونا ہے۔ درآمدات میں کمی اقتصادی سست روی کی وجہ سے ہوئی کیونکہ اس وقت نئی مشینری اور ساز و سامان کی طلب میں کمی ہے۔' ان کا کہنا ہے کہ اس وقت کرنٹ اکاؤنٹ سرپلس کے کئی عومل ہیں جن میں تاخیر سے ڈیویلیوایشن کا اثر سامنے آنا، ایکسپورٹ سپورٹ پیکیج کا اعلان کیا جانا اور سٹیٹ بینک آف پاکستان کی تاجروں کی مدد کرنا شامل ہی۔  ڈاکٹر عدیل ملک کہتے ہیں کہ 'اس وقت یہ کہنا کہ کس وجہ سے برآمدات میں اضافہ ہوا بہت مشکل ہے تاہم یہ ایک مثبت پیش رفت ہے۔ لیکن برآمدات کے طویل مدتی اضافے کے لیے ایک برابری کے مقابلے کی پالیسی کی ضرورت ہے۔ حکومت کو اس پر توجہ دینے کی ضرورت ہے۔' 'اس کے علاوہ کیونکہ ملک میں کووِڈ-19 کی وجہ سے اقتصادی اور تجارتی سرگرمیاں سکڑ کے رہ گئی ہیں اس لیے بھی درآمدات میں کمی نظر آرہی ہے۔ اس لیے جن وجوہات کی وجہ سے کرنٹ اکاؤنٹ میں فاضل سرمایہ نظر آرہا ہے یہ ایک عارضی راحت ضرور ہے لیکن یہ اقتصادی سرگرمیوں میں سستی روی ظاہر کر رہی ہے۔'  ڈاکٹر اکرام الحق کہتے ہیں کہ معیشت کی مجموعی تصویر کو دیکھا جائے تو نظر آئے گا کووِڈ-19 کے اقتصادی سرگرمیوں میں شدید کمی آجانے کے بعد سرمایہ کاری بند ہوجانے کے بعد ملک کساد بازاری سے گزر رہا ہے، اور بیروزگاری میں اضافہ ہو رہا ہے۔ ان حالات میں 'بہتری کی امید کی بات کرنا غلط ہے اور وقت سے پہلے ہے۔ یہ لوگ ان حقائق کو نظر انداز کر کے کیسے ایک مہینے کے کرنٹ اکاؤنٹ میں سرپلس کی بات کرسکتے ہیں جب مستقبل کی ترقی کی ضامن مشینری کی درآمد رکی ہو، اور سب سے زیادہ یہ کہ لوگوں سے یوٹیلیٹیز کے بھاری بل وصول کیے جا رہے ہوں اور عام آدمی مہنگائی کی چکّی میں پِسا جا رہا ہو۔'


Summary: کورونا وائرس کی وبا نے دس ممالک کو چھوڑ کر دنیا کے تقریبا ہر ملک کو متاثر کیا ہے۔ لیکن کیا واقعی یہ ممالک کووڈ 19 کے اثرات سے دور ہیں؟ اور اب وہ کیا کر رہے ہیں؟

دس ممالک جہاں کورونا کا ایک بھی مریض نہیں

کورونا وائرس کی وبا جس نے دنیا کے تقریبا ہر ملک کو متاثر کیا ہے لیکن دس ممالک ایسے ہیں جہاس اب تک اس کا ایک بھی مریض سامنے نہیں آیا، لیکن کیا واقعی یہ ممالک کووڈ 19 کے اثرات سے دور ہیں؟ جانتے ہیں کہ وبا کے بعد وہاں کیا حالات ہیں؟ پلاؤ کی سرحدیں مارچ کے آخری دنوں سے بند ہیں۔ تقریباً اسی وقت سے جب انڈیا میں پہلے لاک ڈاؤن کا اعلان کیا گیا تھا۔ تاہم پلاؤ دنیا کے ان دس ممالک (شمالی کوریا اور ترکمانستان کو چھوڑ کر) میں سے ایک ہے جہاں پر کورونا انفیکشن کا کوئی سرکاری معاملہ رپورٹ نہیں کیا گیا ہے۔ دی پلاؤ ہوٹل مارچ سے ہی بند ہے۔ اور یہ واحد ہوٹل نہیں ہے۔ پلاؤ کے تمام ریستوراں خالی پڑے ہیں۔ سیاح جہاں سے تحائف خریدتے تھے وہ دکانیں بند ہیں۔ اور صرف وہی ہوٹل کھلے ہیں جو بیرون ملک سے واپس آنے والے پلاؤ کے شہریوں کو قرنطینہ کی سہولت فراہم کر رہے ہیں۔ برائن اس صورتحال کے لیے حکومت کو مورد الزام نہیں ٹھہراتے ہیں کیونکہ حکومت نے پلاؤ کے رہائشیوں کو مالی مدد کی پیشکش کی ہے اور سب سے بڑی بات یہ کہ کورونا کی وبا کو کامیابی سے ملک سے دور رکھا ہے۔ وہ کہتے ہیں کہ 'حکومت نے اپنی سطح پر اچھا کام کیا ہے۔' لیکن پلاؤ کے سب سے پرانے ہوٹل کی اگر یہ حالت ہے تو وہاں جلد ہی کچھ بدلاؤ کی ضرورت ہے۔ مختصراً یہ کہ آپ وائرس کو ملک سے باہر رکھ سکتے ہیں لیکن اسے شکست نہیں دے سکتے۔ کورونا  آپ کو ایک نہیں تو دوسرے راستے سے متاثر کرتا ہے۔ وہ کہتے ہیں: 'اگر آپ امبے کے لوگوں سے بات کریں گے تو آپ کو معلوم ہوگا کہ لوگ سرحدوں کو بند رکھنے کی وکالت کر رہے ہیں۔ ان کا خیال ہے کہ اس وبا کو ختم ہونے تک سرحدوں کو بند رکھنا چاہیے، کیونکہ انھیں وبا کا خوف زیادہ ہے۔ وہ اس کا سامنا نہیں کرنا چاہتے۔' اس کے باوجود ملک کو نقصان سے بچانا مشکل محسوس ہوتا ہے۔ ایشین ڈویلپمنٹ بینک کا اندازہ ہے کہ وانواتو کی جی ڈی پی میں 10 فیصد کمی واقع ہوگی جو سنہ 1980 میں آزادی کے بعد وانواتو میں سب سے بڑی کمی ہوگی۔ یہ خیال کیا جاتا ہے کہ کووڈ کا اثر یہاں طویل عرصے تک رہے گا۔ 'لہٰذا، یقینی طور پر یہاں دوہری پریشانی ہے۔ انفیکشن اور بیماری کے ساتھ معاشی بحران بھی ہے۔ صحیح جواب تلاش کرنے میں سالوں کا وقت لگ سکتا ہے کہ کورونا کے دور میں صحیح فیصلہ کس نے لیا تھا اور غلط کس نے۔ لیکن پیچھے مڑ کر دیکھنے پر بحر الکاہل میں پھیلے جزائر کا اپنی سرحدیں بند رکھنے کے فیصلے کو کوئی بھی غلط نہیں کہے گا۔'


Summary: جنوبی آسٹریلیا میں دو مزدوروں نے خام سونے کے دو ٹکڑے دریافت کیے ہیں جن کی مالیت ساڑھے تین لاکھ آسٹریلوی ڈالر ہے۔

آسٹریلیا میں ڈھائی لاکھ ڈالر مالیت کے خام سونے کے ٹکڑے دریافت

جنوبی آسٹریلیا میں دو مزدوروں نے خام سونے کے دو ٹکڑے دریافت کیے ہیں جن کی مالیت ڈھائی لاکھ امریکی ڈالر ہے۔  برینٹ شینن اور ایتھن ویسٹ نامی ان مزدوروں کو یہ ٹکڑے ریاست وکٹوریا میں موجود تارناگلا نامی قصبے سے ملے جہاں سونے کے ذخائر پہلے ہی موجود ہیں۔  ان کی اس کھوج کو ایک ٹی وی شو ’اوزی گولڈ ہنٹرز‘ پر دکھایا گیا جو گذشتہ جمعرات کو نشر ہوا۔  ان افراد نے اس علاقے میں کھدائی کی اور میٹل ڈیٹیکٹرز (دھات کی کھوج کے لیے استعمال ہونے والے آلات) کا استعمال کیا۔ ایتھن ویسٹ نے سی این این کو بتایا کہ 'یہ واقعی سب سے اہم کھوج میں سے ایک ہے۔'  'ایک ہی دن میں دو بڑے ٹکڑے حاصل کر لینا حیران کن ہے۔' انھوں نے سونے کے یہ دو ٹکڑوں کی کھوج لگائی جن کا ملا کر وزن 3.5 کلو گرام ہے۔ ڈسکوری چینل، جہاں یہ پروگرام نشر ہوا، کے مطابق وہ ایسا کچھ ہی گھنٹوں میں ویسٹ کے والد کی مدد سے کرنے میں کامیاب ہوگئے۔  ’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا قسطیں مواد پر جائیں یہ شو برطانیہ میں بھی نشر ہوتا ہے جس میں آسٹریلیا کے دو دراز علاقوں میں جانے والی ایسی ٹیموں کا پیچھا کیا جاتا ہے جن کا مقصد سونے کی تلاش ہوتا ہے۔  شینن نے آسٹریلوی ٹی وی شو سنرائز کو بتایا کہ 'مجھے لگا تھا کہ ہمارے پاس موقع ہوگا۔ یہ ایسی زمین تھی جہاں کسی نے کھدائی نہیں کی تھی۔ اس کا مطلب کسی نے یہاں ہاتھ نہیں لگایا تھا اور یہاں کوئی کان کنی نہیں ہوئی تھی۔‘ ویسٹ کا کہنا ہے کہ سونے کی کان کنی کے چار برسوں میں انھوں نے سونے کے 'شاید ہزاروں' ٹکڑے زمین سے اٹھائے ہیں۔ ڈسکوری چینل کا کہنا ہے کہ ان سونے کے ٹکٹروں کی قیمت کے تخمینے کے برعکس ان کی قدر 30 گنا زیادہ ہوسکتی ہے۔  سنہ 2019 میں ایک آسٹریلوی شخص نے 1.4 کلو گرام کا گولڈ نگٹ (ٹکڑا) میٹل ڈیٹیکٹر کی مدد سے ڈھونڈ نکالا تھا جس کی قیمت کا تخمینہ 69 ہزار ڈالر لگایا گیا تھا۔  آسٹریلیا میں سونے کی کان کنی 1850 کی دہائی میں شروع ہوئی اور یہ آج بھی ملک میں اہم شعبہ سمجھا جاتا ہے۔  ایک مقامی ویب سائٹ کے مطابق تارناگلا نامی گاؤں وکٹوریا گولڈ رش کے دور میں قائم ہوا تھا اور یہ اپنے عہد میں امیر ترین علاقوں میں سے ایک بن گیا تھا۔ یہاں سونے کی کھوج میں اپنی قسمت آزمانے والے رہائش اختیار کر لیتے تھے۔


پاکستان منتقل ہونے والی رقوم میں اضافہ: کیا ہنڈی، حوالہ میں کمی آئی ہے؟

موجودہ مالی سال کے پہلے مہینے جولائی میں بیرون ملک مقیم پاکستانیوں کی جانب سے ملک میں بھجوائی جانے والی رقوم کسی ایک ماہ میں بلند ترین سطح پر پہنچ گئیں۔  جولائی 2020 میں بیرون ملک مقیم پاکستانیوں کی جانب سے ملک میں  کر دو اعشاریہ سات ارب ڈالر سے زائد رقوم بھیجی گئیں۔  یہ رقوم  جولائی 2019ء کے مقابلے میں  36.5 فیصد اور جون 2020ء کے مقابلے میں 12.2 فیصد بڑھیں۔  بیرون ملک مقیم پاکستانیوں کی جانب سے ملک میں رقوم بھیجنے میں یہ ریکارڈ اضافہ اس وقت دیکھنے کی آیا جب پوری دنیا کورونا وائرس اور اس کے اثرات سے شدید متاثر ہے اور دنیا بھر میں معیشتیں سست روی کا شکار ہیں جس کے نتیجے میں بڑی تعداد میں لوگ ملازمتوں سے فارغ ہو رہے ہیں۔ بیروزگار ہونے والے ان افراد میں وہ پاکستانی بھی شامل ہیں جو دنیا کے مختلف حصوں میں مقیم ہیں۔ تاہم بیرون ملک مقیم پاکستانیوں کی جانب سے ملک بھیجی جانے والی رقوم جنہیں ترسیلات زر بھی کہا جاتا ہے ان میں اضافہ دیکھنے میں آ رہا ہے۔ ایکسچینج کمپنیز ایسوسی ایشن آف پاکستان کے چیئرمین ملک بوستان نے اس سلسلے میں کہا کہ دنیا بھر میں لاک ڈاؤن کی وجہ سے جب بین الاقوامی پروازیں بند ہو گئیں تو بیرون ملک پاکستانیوں کے پاس قانونی طریقے سے رقوم بھیجنے کے علاوہ کوئی راستہ نہیں بچا جس نے ہنڈی حوالے کے ذریعے رقوم کی منتقلی کے رجحان کی حوصلہ شکنی کی ۔  ملک بوستان نے بتایا کہ بین الاقوامی پروازوں کی بندش نے بینکوں اور ایکسچینج کمپنیوں کے ذریعے رقوم کی منتقلی نے اس طرح بھی مدد کی کہ کو لوگ پاکستان میں آتے ہوئے اپنے ساتھ غیر ملکی کرنسی لاتے ہیں ان کی آمد و رفت رک جانے کی وجہ سے وہ بھی قانونی ذرائع کے ذریعے رقوم بھیجنے پر مجبور ہوئے۔ ہنڈی حوالے کے ذریعے بیرون ملک سے پاکستان رقوم منتقلی کے رجحان میں کمی اور بینکوں اور ایکسچینج کمپنیوں کے ذریعے ان کے قانونی راستے سے منتقلی کیا صرف کورونا وائرس کی وجہ سے بند ہو جانے والی بین الاقوامی پروازوں کی وجہ سے ہے یا اس ک دوسری وجوہات بھی ہیں۔  ملک بوستان نے اس سلسلے میں بتایا کہ اسٹیٹ بینک کی جانب سے متعارف کروائے گیے سخت قوانین بھی ہنڈی حوالے کے کاروبار کی حوصلہ شکنی کر رہے ہیں ۔ اسی طرح فنانشل ایکشن ٹاسک فورس کے مطالبات کی وجہ سے بھی قانونی ذرائع سے بیرون ملک سے پاکستان رقوم منتقل کرنے کے رجحان میں بھی اضافہ دیکھنے میں آرہا ہے۔  پاکستان کے مرکزی بینک نے بیرون ملک مقیم پاکستانیوں کی جانب سے بھیجی جانے والی رقوم میں اضافے کے بارے میں اپنے ایک بیان میں کہا ہے کہ عالمی سطح پر کورونا وائرس کے اثرات کے پیش نظر کارکنوں کی ترسیلات ِزر میں یہ اضافہ حوصلہ افزا ہے۔


Summary: پاکستان اور سعودی عرب کے درمیان تناؤ کی بظاہر سب سے بڑی وجہ کشمیر پر ریاض کی جانب سے اسلام آباد کے مؤقف کی کھل کر حمایت نہ کرنا ہے تاہم کئی تجزیہ نگار سمجھتے ہیں کہ یہ معاملہ صرف کشمیر تک محدود نہیں۔

پاکستان سعودی عرب تناؤ کے پیچھے ’کہانی صرف کشمیر کی نہیں‘

اگلے دن پاکستان کے دفتر خارجہ کی ہفتہ وار بریفنگ کے دوران جب وزیرخارجہ کے بیان پر صحافیوں کی جانب سے وضاحت طلب کی گئی اور پوچھا گیا کہ کیا یہ بیان سفارتی روایتوں کے خلاف نہیں تو ترجمان نے جہاں پاکستان اور سعودی عرب کے درمیان تاریخی برادرانہ تعلقات کا حوالہ دیا اور ماضی میں او آئی سی کے کردار کی تعریف کی وہیں یہ بھی دہرایا: تجزیہ کار غنا مہر کہتی ہیں کہ کشمیر کے معاملے پر سعودی عرب اور خاص کر محمد بن سلمان کا انڈیا اور امریکہ کی طرف جھکاؤ واضح ہے اور یہ بالکل بھی حیران کن نہیں۔ پاکستان اور سعودی عرب کے تناؤ کی بظاہر سب سے بڑی وجہ کشمیر کے معاملے پر ریاض کی جانب سے اسلام آباد کے مؤقف کی کھل کر حمایت نہ کرنا ہے۔ تاہم کئی سیاسی امور کے ماہرین یہ سمجھتے ہیں کہ کہانی صرف کشمیر کی نہیں اور یہ کہ دونوں ملکوں میں ’دوریوں‘ کی ایک وجہ ایران کی چابہار بندرگاہ کو چین پاکستان اقتصادی راہداری یعنی سی پیک کا حصہ بنوانے میں پاکستان کا کردار بھی ہے۔ تجزیہ کار ڈاکٹر رضوان نصیر نے اس حوالے سے بات کرتے ہوئے کہا کہ ’اگر پاکستان نے کوششیں کی ہیں کہ چین پاکستان اقتصادی راہدری ایران سے منسلک ہو جائے اور چابہار بندرگاہ بھی سی پیک کے دائرے میں آ جائے تو اس پر سعودی عرب میں ردِ عمل ضرور ہے۔  کچھ تجزیہ کار سمجھتے ہیں کہ یہی وجہ ہے کہ سعودی عرب نے پاکستان کی معیشت کو سہارا دینے کے لیے جو تین ارب ڈالر دیے تھے ان کی وقت سے پہلے واپسی کا تقاضا کیا ہے۔ اس میں سے تقریباً ایک ارب ڈالر پاکستان نے چین کی مدد سے واپس بھی کیے ہیں۔ سعودی سفیر سے ملاقات کے کچھ دن بعد جنرل باجوہ کے ریاض کے دورے کی خبریں سامنے آئیں۔ پاکستان فوج کے ترجمان میجر جنرل بابر افتخار نے ایک پریس کانفرنس میں کہا کہ یہ دورہ معمول کے دفاعی تعاون کے لیے ہے اور اس کے بارے میں ضرورت سے زیادہ قیاس آرائی کی ضرورت نہیں۔ تجزیہ نگاروں کی رائے ہے کہ خانہ کعبہ اور مقدس مقامات کا متولی ہونے کی حیثیت سے سعودی عرب پاکستانیوں کے دلوں میں خاص مقام رکھتا ہے اور پاکستان کی کمزور معیشت کو ریاض نے ہمیشہ سہارا دیا ہے لیکن یمن سے شام تک پراکسی جنگوں میں مصروف سعودی عرب کے لیے پاکستان کی دفاعی مدد انتہائی اہم ہے۔ ماہرین یہ بھی سمجھتے ہیں کہ پاکستان کی فوج کے سابق سربراہ جنرل راحیل شریف کی سعودی حکومت کی جانب سے بنائے گئے فوجی اتحاد کی کمانڈر کی حیثیت سے تعیناتی اس دفاعی انحصار اور بھروسے کی بڑی مثال ہے۔ ماہرین کے مطابق یہی وجہ ہے کہ اس پاک سعودی تعلقات کے ابھرتے بحران کو قابو میں کرنے کے لیے جنرل باجوہ سے بہتر کوئی کردار ادا نہیں کرسکتا تھا۔


Summary: انڈیا کے سابق وزیرِ اعظم اور مشہور ماہرِ اقتصادیات ڈاکٹر منموہن سنگھ نے وبا کے بعد انڈیا کی معیشت کو بحال کرنے کے تین طریقے پیش کیے ہیں۔

کیا منموہن سنگھ کی تجاویز انڈیا کو اقتصادی بحران سے بچا سکتی ہیں؟

انڈیا کے سابق وزیرِ اعظم منموہن سنگھ کے مطابق انڈیا کو کورونا وائرس کی وبا کی وجہ سے ہونے والی تباہی سے نکلنے کے لیے فوری طور پر تین اقدامات اٹھانے چاہییں۔ ڈاکٹر منموہن سنگھ کو انڈیا کی اقتصادی اصلاحات کا معمار سمجھا جاتا ہے اور اب وہ حزبِ اختلاف کی کانگریس کی جماعت کے سینیئر رہنما ہیں۔ انھوں نے یہ تجاویز بی بی سی کو ای میل کے ذریعے بتائیں۔  ایک لمبے اور اذیت دینے والے لاک ڈاؤن کے بعد اب انڈیا آہستہ آہستہ اپنی معیشت کھول رہا ہے، لیکن انفیکشنز میں اضافے کی وجہ سے مستقبل غیر یقینی لگتا ہے۔ جمعرات کو انڈیا وہ تیسرا ملک بن گیا جہاں کووڈ 19 کے متاثرین 20 لاکھ سے زیادہ ہو گئے ہیں۔ کئی ممالک نے جاری اقتصادی بحران کے دوران حکومت کے اخراجات کو فنڈ کرنے کے لیے مزید نوٹ چھاپنے کا فیصلہ کیا ہے، اور کئی مشہور ماہرِ اقتصادیات نے بھی انڈیا کے لیے یہی مشورہ دیا ہے۔  ڈاکٹر سنگھ نے کہا کہ وہ خسارہ پورا کرنے کے لیے مزید نوٹ چھاپنے کو رد نہیں کر رہے لیکن ’صرف بتا رہے ہیں کہ اس کی حد زیادہ اونچی کر دیں اور اسے آخری سہارے کے طور پر استعمال کریں جب دوسرے تمام  چارے استعمال کیے جا چکے ہوں۔  ایشیا کی تیسری سب سے بڑی معیشت کے طور پر انڈیا آج 1990 کی دہائی سے کافی زیادہ مضبوط حالت میں ہے۔ میں نے ڈاکٹر سنگھ سے پوچھا کہ کیا یہ طاقت وبا کے خاتمے کے بعد انڈیا کی تیزی سے بحالی میں مدد کر سکے گی؟ تو ڈاکٹر سنگھ نے کہا کہ ’انڈیا کا جی ڈی پی 1990 کی نسبت 10 گنا زیادہ مضبوط ہے، اور انڈیا نے اس وقت سے لے کر اب تک 30 کروڑ سے زیادہ لوگوں کو غربت سے نکالا ہے۔ اس لیے ہاں! انڈیا کی معیشت اندرونی طور پر اب بہت زیادہ مضبوط ہے۔‘ ڈاکٹر سنگھ کہتے ہیں کہ انڈیا اب باقی دنیا سے زیادہ ضم ہو چکا ہے۔ ’اس لیے اب جو کچھ عالمی معیشت میں ہوتا ہے اس کا کافی زیادہ اثر انڈیا کی معیشت پر بھی ہوتا ہے۔ اس وبا کے دوران عالمی معیشت بری طری متاثر ہوئی ہے اور یہ انڈیا کے لیے پریشانی کی ایک بڑی وجہ ہو گی۔‘ اب تک کسی کو پتا نہیں ہے کہ کورونا وائرس کی وبا کا مکمل معاشی اثر کیا ہوا ہے، اور نہ ہی یہ کہ ملکوں کو اس سے بحال ہونے میں کتنا وقت لگے گا۔ لیکن ایک چیز واضح ہے کہ اس نے ڈاکٹر سنگھ جیسے منجھے ہوئے ماہرِ اقتصادیات کو بھی پریشان کر دیا ہے۔


Summary: کشمیر چیمبر آف کامرس اینڈ انڈسٹریز نے گذشتہ ایک سال کے دوران کشمیر کی معیشت کو ہونے والے نقصان کے بارے میں ایک تفصیلی رپورٹ جاری کی ہے جس کے مطابق کشمیریوں کو مجموعی طور پر 400 ارب روپے کے خسارے کا سامنا ہے۔

معاشی بدحالی کے باعث ’کامیاب‘ کشمیری بھی ریڑھی لگانے پر مجبور

اگر یہ کافی نہیں تھا تو اس سال کی بہار سے ہی کورونا کی وبا سے بچاؤ کے لیے لگائے گئے لاک ڈاؤن نے جہاں عالمی معیشت کو بُری طرح متاثر کیا تو وہیں کشمیر کے لوگ مزید محصور ہوگئے اور خوف کا عالم ہر بستی پر طاری رہا۔ تاجروں کی سب سے پُرانی انجمن کشمیر چیمبر آف کامرس اینڈ انڈسٹریز (کے سی سی آئی) نے گذشتہ ایک سال کے دوران کشمیر کی معیشت کو ہونے والے نقصان کے بارے میں ایک تفصیلی رپورٹ جاری کی ہے جس کے مطابق کشمیریوں کو مجموعی طور پر 400 ارب روپے کے خسارے کا سامنا ہے۔ یہاں کی دو تہائی آبادی کا انحصار باغبانی کی صنعت پر ہے لیکن پچھلے سال کشمیر میں اگنے والے سیب یا تو درختوں پر ہی سڑ گئے یا منڈیوں میں پہنچنے سے پہلے ہی قدغنوں کی وجہ سے ٹرکوں میں ضائع ہوگئے۔ دوسرے میوہ جات کا بھی یہی حال رہا۔ ’دُکاندار دکانیں بند کر کے سڑکوں پر ریڑی لگانے لگے اور سیاحوں پر منحصر ٹرانسپورٹر نکڑ پر چائے بیچ رہے ہیں۔' کے سی سی آئی کے صدر شیخ عاشق نے بی بی سی کو بتایا: ’سیاحت سے جُڑے 70 ہزار افراد بے روزگار ہوگئے اور یہی حال سبہی شعبوں کا ہے۔ ہم نے رپورٹ میں مستند اور محتاط اعدادوشمار شائع کئے ہیں جن کے مطابق کُل ملا کر پانچ لاکھ لوگ بے روزگار ہوگئے ہیں۔‘ شیخ عاشق کہتے ہیں کہ کشمیر میں بے روزگاری کے مسئلے کو روایتی معنوں میں نہیں لینا چاہیے۔ ’پڑھے لکھے نوجوانوں کے پاس سرکاری مواقع نہیں یا اُن کے پاس تجارت کے وسائل نہیں، یہ الگ مسئلہ ہے، اُس کو فی الحال رہنے دیجیے۔ ہمارے یہاں اس وقت سنگین مسئلہ یہ ہے کہ جس کے پاس نوکری تھی وہ چلی گئی، جس کی دُکان ہے وہ بند ہے، کارخانہ اور ہے تو اُس پر بھی تالا ہے۔ فوراً کچھ نہ کیا گیا تو لوگ سڑکوں پر آ جائیں گے۔‘ قابل ذکر ہے کہ جموں کشمیر میں سرکاری ملازمین کی تعداد دیگر بھارتی ریاستوں سے بہت زیادہ ہے۔ جموں کشمیر میں  ایک لاکھ کروڑ روپے کے سالانہ بجٹ میں سے 38 ہزار کروڑ روپے ساڑھے چار لاکھ سرکاری ملازمین کی تنخواہوں اور پینشن پر خرچ ہوتے ہیں۔ واضح رہے اس سال مارچ کے بعد لاک ڈاون سے بھارت میں پیدا شدہ صورتحال کے بعد خسارے سے دوچار تاجروں اور بے روزگار ہوچکے نوجوانوں کی امداد کے لئے وزیراعظم نریندر مودی نے 21 لاکھ کروڑ روپے کی سرکاری معاونت کا اعلان کیا۔ تاہم ' کے سی سی آئی'  کے صدر شیخ عاشق کہتے ہیں : ''ایسا لگتا ہے کہ جموں کشمیر کو اس اعلان میں شمار ہی نہیں کیا گیا، حالانکہ ہم صرف لاک ڈاون سے نہیں بلکہ اُس اعلان سے بھی متاثر تھے جو یکطرفہ طور پر پچھلے سال پانچ اگست کو کیا گیا تھا۔


Summary: پانچ اگست اس پاکستانی بینکار کا یومِ وفات ہے جس نے متحدہ عرب امارات کے سربراہ شیخ زید بن سلطان النہیان کی مالی اعانت سے بینک آف کریڈٹ اینڈ کامرس انٹرنیشنل کے نام سے ایک عالمی بینک کے قیام کا ڈول ڈالا اور جس کا خواب تھا کہ وہ ورلڈ بینک کی طرز پر ایک عالمی اسلامی بینک قائم کریں۔

آغا حسن عابدی: ’عالمی اسلامی بینک‘ کے خواب سے بی سی سی آئی تک

سہگل خاندان نے آغا حسن عابدی کی صلاحیتوں سے فائدہ اٹھانے کا فیصلہ کیا اور یوں سات نومبر 1959 کو یونائیٹڈ بینک کا قیام عمل میں آ گیا جس کے لیے سرمایہ سہگل خاندان نے فراہم کیا تھا اور اس کے پیچھے ذہن آغا حسن عابدی کا تھا۔ انھوں نے نو آزاد متحدہ عرب امارات کے سربراہ شیخ زید بن سلطان النہیان کا اعتماد حاصل کیا اور ان کی مالی اعانت سے بینک آف کریڈٹ اینڈ کامرس انٹرنیشنل کے نام سے ایک عالمی بینک کے قیام کا ڈول ڈال دیا۔ اس بینک کو لکسمبرگ میں رجسٹر کروایا گیا تھا۔ آغا حسن عابدی کا خواب تھا کہ وہ ورلڈ بینک کے طرز پر ایک عالمی اسلامی بینک قائم کریں جس کے سرمایہ کار مسلمان ہوں۔ وہ چاہتے تھے کہ یہ بینک کمزور مسلمان ممالک کو بہت کم شرح سود پر قرض دے کر انھیں معاشی طور پر مضبوط کرے اور تیسری دنیا کے محروم، پسماندہ اور کم مراعات یافتہ اقوام بھی ترقی یافتہ اقوام کے دوش بدوش آگے بڑھ کرسکیں۔ آغا حسن عابدی، شیخ زید بن سلطان النہیان کی اعانت سے اپنے بینک کو ترقی دیتے چلے گئے اور دیکھتے ہی دیکھتے 72 ممالک میں بینک آف کریڈٹ اینڈ کامرس انٹرنیشنل (بی سی سی آئی) کی چار سو سے زیادہ شاخیں قائم ہو گئیں، اس کے ملازمین کی تعداد سولہ ہزار تک پہنچ گئی اور یہ دنیا کا ساتواں بڑا بینک بن گیا۔ آغا حسن عابدی نے سب سے پہلے تعلیم کے فروغ پر توجہ دی اور کراچی سے لے کر صوابی تک متعدد ادارے قائم کیے جن میں کورنگی اکیڈمی، فاسٹ یونیورسٹی اور غلام اسحاق خان انسٹی ٹیوٹ آف انجینئرنگ اینڈ ٹیکنالوجی سرفہرست تھے۔ بے گھر افراد کے لیے اورنگی پائلٹ پروجیکٹ اور نادار فن کاروں کی فلاح و بہبود کے لیے انفاق فاؤنڈیشن جیسے اداروں کا قیام ساری دنیا کے لیے حیران کن تھا۔ بی سی سی آئی نے صحت عامہ پر بھی خرچ کرنا شروع کیا اور کراچی میں ایس آئی یو ٹی اور لیڈی ڈفرن ہسپتال کو بھی خطیر عطیات سے نوازا۔ 'رسالے کے اندر بی سی سی آئی کے تعلق سے آغا حسن عابدی کے بارے میں چار صفحات کا طویل مضمون بھی درج تھا۔ مضمون کا فقرہ فقرہ حسد، رقابت، خوف اور نفرت کی بھٹی میں بجھا ہوا تھا، جس کی وجہ غالباً یہ تھی کہ صاحب مضمون کے مطابق بی سی سی آئی ایک ایسا بینک تھا جو خطرناک تیز رفتاری سے دنیا کے گوشے گوشے میں پھیل رہا تھا۔' سنہ 1988 میں آغا حسن عابدی نے بیماری کے سبب بی سی سی آئی سے ازخود ریٹائرمنٹ لے لی اور پھر زمانے نے یہ بھی دیکھا کہ ان کے اس بینک پر پاکستان کے جوہری پروگرام اور فلسطینی حریت پسندوں کے لیے سرمایہ فراہم کرنے اور مختلف ممالک کے سابق سربراہان اور جرائم پیشہ افراد کا کالا دھن سفید کرنے سمیت بہت سے الزامات عائد کیے گئے اور آغا حسن عابدی دنیا بھر میں مطلوب ترین آدمی بن گئے۔


کورونا: انڈیا میں معاشی بحران میں سونے کی چمک میں اضافہ

انڈیا میں لوگ سونے کی قیمت سے بخوبی واقف ہے۔ صدیوں سے یہاں گھروں کے ساتھ ساتھ مندروں نے اس قیمتی دھات کو جمع کرنے میں کافی دلچسپی دکھائی ہے۔ اس کے نتائج میں سے ایک لیکویڈیٹی یعنی نقدی کی روانی میں کمی تھی۔ اور اسی لیے بہت سے شہریوں نے سرمایہ کاری کے طور پر سونے کی جانب رُخ کیا۔ ایسے وقت میں جب روایتی بینکوں سے قرضے حاصل کرنے میں مشکلات کا سامنا ہے، سونے کی قیمتوں میں اضافے نے ان قرضوں کی مقبولیت کو بڑھاوا دیا ہے۔ سونے کی قیمتوں میں رواں سال 28 فیصد کا اضافہ ہوا ہے اور اس کی قیمت فی 10 گرام 50 ہزار روپے سے تجاوز کر گئی ہے۔  دوسری یہ کہ دنیا بھر میں سٹاک مارکیٹس غیر مستحکم ہیں جس سے لوگ سونے میں سرمایہ کاری کرنے پر مجبور ہیں اور اس کی قیمت کو بڑھا رہے ہیں۔ اور متعدد ممالک میں سود کی شرح میں کمی کے سبب بینکوں میں رقم رکھنا فائدہ مند نہیں رہا ہے۔ اس سب سے سونے کی قیمت متاثر ہوئی ہے۔ ماہرین کا کہنا ہے کہ آنے والے مہینوں میں اس کی قیمت میں مزید اضافہ ہوگا۔ انڈیا کے مغربی شہر پونے سے تعلق رکھنے والی دیشا دنیش پر اب ان لوگوں میں شامل ہیں جنھوں نے وبائی امراض کے دوران اپنے کاروبار کو جاری رکھنے کے لیے سونے کے قرض پر بھروسہ کیا ہے۔  انڈیا میں کسان بھی سونے کے قرضوں کو قدر کی نگاہ سے دیکھ رہے ہیں۔ مغربی ریاست مہاراشٹر کے ایک کسان ہوسی لال مالویہ نے اپنے کھیتوں میں بوائی شروع کرنے کے لیے پانچ ہزار ڈالر سے زیادہ کے سونے کے قرض لیے۔ لیکن بہت سے لوگوں کے لیے دونوں آپشنز میں سے سونے کے قرض تک رسائی زیادہ آسان ہے۔ اس کے لیے انھیں کم دستاویزات کی ضرورت ہوتی ہے۔ سونا اکثر اثاثے کے طور پر گھر کے ساتھ آسانی سے دستیاب ہوتا ہے اور فی الحال سونے کی زیادہ قیمتوں کی وجہ سے سونے کے قرض زیادہ اہمیت رکھتے ہیں۔ یہاں تک کہ باقاعدہ بینک جو سونے کے قرضوں میں مہارت رکھتے ہیں وہ اس موقع کا فائدہ اٹھا رہے ہیں۔ فیڈرل بینک اور انڈین بینک میں بنیادی طور پر چھوٹے شہروں اور قصبوں میں سونے کے قرضوں کی طلب میں دس گنا اضافہ دیکھا گیا ہے۔ اور ماہرین نے پیش گوئی کی ہے کہ سونے کی قیمتوں میں اضافے کے ساتھ ہی سونے کے قرضوں میں بھی اضافہ ہوتا رہے گا۔ مارچ میں لاک ڈاؤن سے پہلے یہ قیمت 38 ڈالر فی گرام تھی ابھی یہ فی گرام 44 ڈالر کے قریب ہے۔ لہذا سونے کے قرض میں مارچ سے اب تک سات ڈالر فی گرام اضافہ ہوا ہے۔


Summary: پاکستان میں تیل کی کمپنیاں وفاقی حکومت کے حکم کے مطابق آئندہ چند ماہ میں ایسا پٹرول اور ڈیزل درآمد کرنے سے ہچکچا کیوں رہی ہیں جو یورو 5 کے معیار پر پورا اترتا ہو۔

پاکستان میں تیل کمپنیوں کو صاف تیل بیچنے سے مسئلہ کیا ہے؟

پاکستان کی وفاقی حکومت نے ملک میں کام کرنے والی تیل کمپنیوں کو یکم ستمبر سنہ 2020 سے ایسا پٹرول اور یکم جنوری سنہ 2021 سے ایسا ڈیزل درآمد کرنے کا کہا ہے جو یورو 5 کے معیار پر پورا اترتا ہو۔  پاکستان میں اس وقت یورو 2 ڈیزل اور پٹرول درآمد اور مقامی طور پر پیدا کیے جارہے ہیں جن میں سلفر کی مقدار پانچ سو پی پی ایم ہے۔ حکومت کی جانب سے  جس یورو 5 کی خصوصیت کے حامل پٹرول اور ڈیزل کے لیے تیل کمپنیوں کو پابند کیا گیا ہے اس میں سلفر کی مقدار دس پی پی ایم ہے جو نہ ہونے کے برابرہے۔ وفاقی حکومت کے ماتحت ڈائریکٹوریٹ جنرل آف آئل کے جاری کردہ نوٹیفکیشن کے مطابق تیل کمپنیاں ایسا ڈیزل اور پٹرول درآمد اور بیچنے کی پابند ہوں گی جس میں سلفر کی مقدار دس پی پی ایم سے زیادہ نہ ہو۔ پٹرول کے لیے اس پابندی کا اطلاق اس سال یکم ستمبر سے ہوگا جبکہ ڈیزل کے لیے اگلے سال یکم جنوری سے یہ حکم نافذ ہوگا۔ اس نوٹیفکیشن کے خلاف تیل کمپنیوں کی جانب سے مخالفت دیکھنے میں آرہی ہے اور ان کے نزدیک یہ فی الحال قابل عمل نہیں۔ تیل کے شعبے سے وابستہ افراد کے نزدیک یورو 5 معیار کا ڈیزل اور تیل اس وقت درآمد کرنا، بیچنا اور استعمال کرنا قابل عمل نہیں ہے۔ اس شبعے کے مطابق اس اقدام سے ڈیزل اور پٹرول کی قیمتوں میں اضافہ ہوگا تو دوسری جانب ملک میں گاڑیاں خصوصاً پرانی کاریں، ٹرک اور موٹو سائیکلیں اس قابل نہیں کہ وہ اس ایندھن پر چل سکیں۔ ان کے بقول مقامی ریفائنریوں میں بھی یورو 5 کی معیار کے تیل کے صاف کرنے کی صلاحیت نہیں جو ملک میں ان مصنوعات کی فراہمی میں مشکلات پیدا ہو سکتی ہیں اور نیا بحران جنم لے سکتا ہے۔ پاکستان میں کام کرنے والی تیل کپنی حیسکول کے سابق سربراہ ممتاز حسن خان نے کہا یورو 5 معیار کے ڈیزل اور پٹرول کی درآمد سے ان کی قیمتوں سے سات سے آٹھ روپے کا اضافہ ہو گا۔ انھوں نے کہا اس کے ساتھ اس کی درآمد کے لیے اضافی ڈالر کی بھی ضرورت ہو گی۔ پاکستان ریفائنری کے زاہد میر کے مطابق یورو 5 معیار کا ڈیزل اور پٹرول صاف کرنے کے لیے درکار ٹیکنالوجی اور مشینری کے لیے بہت زیادہ سرمایہ درکار ہے جو حکومت کی مالی معاونت کے بغیر ممکن نہیں۔ انھوں نے کہا کہ اس وقت ریفائنریاں کا مجموعی کاروبار نقصان میں چل رہا ہے۔ حکومت کو ماحول دوست ایندھن تیار کرانے کے لیے ریفائنریوں کی مدد کرنی پڑے گی۔۔


Summary: کیا یہ تاثر درست ہے کہ ’پنجاب میں نواز لیگ نے لاہور کو نوازا‘ اور ’پیپلز پارٹی نے کراچی میں اپنا سیاسی مفاد نہ دیکھتے ہوئے اسے نظر انداز کیا۔‘ جانیے کہ یہ تاثر کیوں ہے اور صوبائی سے ضلعی سطح تک پیسے کی فراہمی میں کیا مشکلات درپیش ہیں؟

پاکستان میں صوبے فنانس کمیشن کیوں نہیں بناتے اور اس کی اہمیت کیا ہے؟

نعیم الدین کہتے ہیں کہ جب کراچی کی ضلعی حکومت کے پاس ہی فنڈز نہیں ہوں گے تو یونین کونسل کی سطح پر فنڈز کی فراہمی تو ممکن ہی نہیں ہے۔ انھوں نے شکوہ کیا کہ صوبائی حکومت فنڈز اپنے پاس رکھنے کے باوجود خود یہ کام بھی نہیں کرتی۔ ڈاکٹر حفیظ پاشا نے اس سلسلے میں بتایا کہ سب سے اہم چیز ’فِسکل ایکولائزیشن‘ ہے اور اس کے تحت وسائل کی تقسیم منصفانہ ہوتی ہے۔ اس کی وضاحت کرتے ہوئے ڈاکٹر پاشا نے کہا کہ اس میں مخلتف عوامل کو مد نظر رکھا جاتا ہے کہ وسائل کی تقسیم میں جو علاقہ زیادہ وسائل پیدا کرتا ہے اسے زیادہ حصہ دیا جائے تو جو سب سے پسماندہ ہے اس کا بھی خیال رکھا جائے، جیسے نینشل فنانس کمیشن میں بلوچستان کو اپنی پسماندگی کی وجہ سے اپنے پیدا کردہ وسائل سے کچھ حصہ زیادہ دیا جاتا ہے۔ انھوں نے کہا کہ صوبہ سندھ میں کراچی صوبائی خزانے میں 90 فیصد سے زیادہ وسائل ڈالتا ہے تو اسے صوبے سے اضلاع کی سطح پر وسائل کی منصفانہ تقسیم میں زیادہ حصہ ملنا چاہیے، اسی طرح ایک ایسا ضلع جو پسماندہ ہو اس کا بھی خیال رکھنا ہوگا کہ وہاں بھی ترقی ہو سکے۔ انھوں نے کہا کہ صوبوں میں فنانس کمیشن کے فعال نہ ہونے کی وجہ سے سندھ میں کراچی صوبائی خزانے میں نوے فیصد حصہ ڈالنے کے باوجود شکایت کرتا ہے کہ اسے اس کا حق نہیں دیا جاتا۔ دوسری جانب پنجاب میں جنوبی حصہ صوبے کے دوسرے علاقوں کے مقابلے میں پیچھے رہ گیا تو اسی طرح خیبرپختونخوا کے جنوبی اضلاع پشاور، چارسدہ اور نوشہرہ سے ترقی میں بہت پیچھے رہ گئے ہیں۔ اس کی وضاحت کرتے ہوئے انھوں نے کہا کہ ’پنجاب میں نواز لیگ نے لاہور کو نوازا‘ کیونکہ ان کے سیاسی مفادات اس شہر سے جڑے ہیں تو دوسری جانب ’پیپلز پارٹی نے کراچی میں اپنا سیاسی مفاد نہ دیکھتے ہوئے اسے نظر انداز کیا۔‘ صوبائی حکومت کی جانب سے وسائل کی فراہمی میں رکاوٹ اور مقامی سطح پر ٹیکس اکٹھا کرنے سے محرومی نے مقامی حکومتوں کو مالی مشکلات کا شکار کر رکھا ہے۔ اس کی وضاحت کرتے ہوئے انھوں نے کہا کہ آکٹرائے ٹیکس سے کراچی کو معقول ٹیکس وصول ہوتا تھا اور اس کے ختم کرتے وقت یہ طے ہوا تھا کہ سیلز ٹیکس کی مد میں وصول ہونے والے ٹیکس سے اس کمی کو پورا کیا جائے گا لیکن اس پر عمل درآمد نہیں ہوا جو ایک افسوسناک صورتحال ہے۔ مزمل اسلم نے کہا کہ مقامی سطح پر کام کرنے والے کونسلر کو مسائل کا صحیح پتا ہوتا ہے لیکن جب وہ وسائل سے محروم ہوں تو وہ مسائل کیسے حل کریں۔ انھوں نے کہا کہ پورے ملک اور خاص کر بڑے شہروں میں بڑھتے ہوئے شہری مسائل اس کا واضح ثبوت ہیں کہ صوبائی فنانس کمیشن ’نہ بننے کی وجہ سے مقامی سطح پر وسائل کی تقسیم منصفانہ نہیں ہو رہی‘۔


Summary: برطانیہ اور چین کے درمیان بڑھتے ہوئے تعلقات کی بنیاد جوہری توانائی کے منصوبے، غیر ملکی طلبہ اور تجارت پر قائم ہے اور گزشتہ دو دہائیوں کے دوران دونوں ملکوں کے درمیان معاشی تعلقات میں بہت زیادہ اضافہ ہوا ہے۔

برطانیہ اور چین کے معاشی تعلقات کتنے گہرے ہیں؟

گزشتہ دو دہائیوں کے دوران برطانیہ اور چین کے درمیان معاشی تعلقات میں بہت زیادہ اضافہ ہوا ہے۔ سنہ 1999 میں چین برطانوی منصوعات درآمد کرنے والا چھبیسواں بڑا ملک تھا جو کہ اب چھٹے نمر پر آ گیا ہے۔ برطانیہ کے چینی کمپنی ہواوے کے فائیو جی نیٹ ورک کے منصوبے پر یوٹرن کے بعد لندن اور بیجنگ کے تعلقات میں تناؤ آ گیا ہے اور جن تعلقات کا دونوں ملکوں کو فائدہ ہوا وہ اب خطرے سے دو چار ہیں۔ قومی اعدادوشمار کے دفتر کے مطابق گزشتہ سال برطانیہ نے چین کو 39 ارب ڈالر سے زیادہ کی برآمدات کیں اور اس طرح چین برطانوی مصنوعات کے لیے چھٹی بڑی مارکیٹ بن گیا۔ یہ ریکارڈ برآمدات تھیں۔ سنہ 2018 میں برطانیہ نے چین کو تقریباً 30 ارب ڈالر کی برآمدات کی تھیں۔ برطانیہ چینی مصنوعات کے لیے بھی بڑا درآمد کنندہ ہے اور گزشتہ برس 62 ارب ڈالر سے زیادہ کی درآمدات کی گئیں۔ یہ بھی ریکارڈ اضافہ ہے۔ بیجنگ میں ماہر لیزلی ینگ کا کہنا ہے کہ دونوں ملکوں کے درمیان سیاسی کشیدگی کا اثر دو طرفہ تجارت پر نہیں پڑے گا۔ ان کے مطابق ’برطانیہ اور چین کے درمیان بڑھتا ہوا تناؤ اقتصادیات پر اثر انداز نہیں ہو گا۔ البتہ برطانیہ میں اعلٰی تعلیم کا شعبہ اور برطانیہ کا چینی کمپنیوں کے لیے تجارتی مرکز بننا متاثر ہو گا۔‘ چین برطانیہ کے انفراسٹرکچر، بشمول جوہری توانائی کے منصوبوں کی ترقی میں بھی اہم کردار ادا کر رہا ہے۔ سمرسیٹ کاؤنٹی میں 25 ارب ڈالر کی لاگت سے تعمیر ہونے والے ہیکنی پوئنٹ نیوکلیئر پاور سٹیشن میں چینی کمپنی جنرل نیوکلیئر پاور نے بھی سرمایہ کاری کی ہے۔ ماہرین کا کہنا ہے کہ اگر چین اپنے طلبہ کے برطانیہ جانے پر پابندی لگا دے تو برطانوی جامعات کو مالی مشکل کا سامنا کرنا پڑا گا تاہم برٹش کونسل کا کہنا ہے کہ سیاسی تعلقات میں وقتی تناؤ کا اثر تعلیم کے شعبے پر نہیں پڑے گا۔ ہواوے ہی سب سے زیادہ زیر بحث رہنے والی کمپنی ہے مگر اس کے علاوہ اس شعبے میں دوسری کمپنیاں بھی ہیں جن کے تعلقات چین اور برطانیہ سے ہیں۔ اگرچہ سرمایہ کاری کا زیادہ بہاؤ چین سے برطانیہ میں ہوا ہے مگر بعض برطانوی کمپنیاں بھی ہیں جو 1.4 ارب آبادی والے چین میں کاروبار کر رہی ہیں جہاں لوگوں کے پاس خرچ کرنے کو پیسہ ہے۔ ان کا کہنا تھا ’ہمیں توقع ہے کہ برطانوی کار سازوں کو، جو چین میں گاڑیاں درآمد کرتے ہیں اور مقامی طور پر بھی تیار کرتے ہیں، برطانوی حکومت کے فیصلوں کی وجہ سے نشانہ نہیں بنایا جائے گا۔‘ مگر سٹیون لِنچ کا کہنا ہے ’سیاسی کشیدگی کے بڑھتے ہوئے ماحول کے باوجود آنے والے مہینوں کے دوران دونوں ملک ٹھوس تجارتی اور سرمایہ کارانہ تعلقات برقرار رکھ سکیں گے۔


Summary: امریکہ نے چین سے کہا ہے کہ وہ ٹیکساس کے شہر ہیوسٹن میں اپنا قونصل خانہ بند کر دے۔ چین نے اس فیصلے کو 'اشتعال انگیز اور بلا جواز' قرار دیتے ہوئے جوابی اقدام کی دھمکی ہے۔

امریکہ کا چینی قونصل خانہ بند کرنے کا فیصلہ، دونوں ممالک میں کشیدگی میں اضافہ

امریکہ نے چین سے کہا ہے کہ وہ ٹیکساس کے شہر ہیوسٹن میں اپنا قونصل خانہ بند کر دے۔ امریکہ کا کہنا ہے کہ اسے اس فیصلے پر چینی سیاسی اقدامات نے اکسایا ہے۔  تاہم چین کی وزارتِ خارجہ کے ترجمان وینگ وینبن نے کہا ہے کہ یہ فیصلہ  'اشتعال انگیز اور بلا جواز' ہے۔ منگل کو امریکہ کے محکمۂ انصاف نے چین پر الزام لگایا تھا کہ وہ اُن ہیکروں کی مدد کر رہا ہے جو ایسی امریکی لیباریٹریوں پر حملے کر رہے ہیں جہاں کووڈ 19 کی ویکسین تیار کی جا رہی ہے۔ امریکہ میں دو چینی باشندوں پر فردِ جرم بھی عائد کی گئی ہے جنھوں نے مبینہ طور پر امریکہ کی تحقیقی کمپنیوں کی جاسوسی کی اور جنھیں دوسری وارداتوں میں چینی ایجنٹوں کی مدد حاصل تھی۔   امریکہ کے اسٹیٹ ڈپارٹمنٹ کی ترجمان مورگن اورٹیگس نے کہا کہ 'امریکی کی انٹیلیکچؤل پراپرٹی اور امریکیوں کی نجی معلومات کے تحافظ کے لیے ہم نے ہیوسٹن میں چین کے قونصل خانے کو بند کرنے کا حکم دیا ہے۔'  چین کے اس فیصلے کو غیر معمولی اور ایسا فیصلہ قرار دیا ہے جس کی مثال نہیں ملتی۔ چین کا کہنا ہے کہ یہ بین الاقوامی قانون کی خلاف ورزی ہے۔ چینی ترجمان وینگ وینبن نے مزید کہا کہ بدنامی اور بلاجواز حملوں کے ذریعے امریکہ سارا الزام چین پر ڈالنا چاہتا ہے۔  وینگ وینبن نے کہا کہ اگر چینی اور امریکی سفارت خانوں اور قونصل خانوں کی تعداد اور ان میں کام کرنے والے اہلکاروں کی تعداد  کے لحاظ سے دیکھا جائے تو چین میں زیادہ امریکی لوگ کام کر رہے ہیں۔ چین کے سرکاری میڈیا گلوبل ٹائمز نے ایک عوامی سروے شروع کیا ہے کہ چین میں کس امریکی قونصل خانے کو بند کیا جائے۔ چینی قونصل خانے کی بندش کا فیصلہ امریکہ کی جانب سے دو چینی شہریوں پر فردِ جرم عائد کیے جانے کے بعد سامنے آیا ہے جن پر امریکہ میں کورونا وائرس کی ویکسین کی تحقیق کی جاسوسی کا الزام ہے۔ ان پر الزام ہے کہ انھوں نے یہ کام چین کی سکیورٹی اداروں کے لیے کیا۔  فوٹیج میں دیکھا جا سکتا ہے کہ کچھ لوگ کوڑے دانوں میں کاغذات پھینک رہے ہیں۔ یہ نہیں معلوم کہ وہ کون تھے۔ اس کے بعد کچھ لوگوں کی فلم بنائی گئی جو کوڑے دانوں میں پانی ڈال رہے تھے۔ منگل کی شام کو ایمرجنسی سروس کو بلایا گیا۔ تاہم ہیوسٹن کی پولیس نے ٹویٹر پر اپنے بیان میں کہا کہ پولیس اہلکاروں کو عمارت میں داخل ہونے کی اجازت نہیں دی گئی لیکن انھوں نے دھواں دیکھا تھا۔  وینگ وینبن نے اس آگ کے بارے میں براہ راست کوئی بات نہیں کی اور صرف یہ کہا کہ قونصل خانہ معمول کے مطابق کام کر رہا ہے۔


Summary: معاشی مشکلات میں گھرے ہوئے پاکستان میں آج کل پاکستان کے پہلے فوجی حکمران جنرل محمد ایوب کے دور کو بہت یاد کیا جاتا ہے۔ ایسا کیوں ہے؟

ایوب خان کا دور ترقی کی علامت یا ناہمواری کی نشانی؟

معاشی مشکلات میں گھرے ہوئے پاکستان میں آج کل پاکستان کے پہلے فوجی حکمران جنرل محمد ایوب کے دور کو بہت یاد کیا جاتا ہے۔  سابق فوجی حکمران پرویز مشرف کے بعد موجودہ وزیر اعظم عمران خان کئی بار اپنے انٹریوز میں ایوب دور میں ہونے والی اقتصادی ترقی کی تعریف کرتے ہوئے کہ چکے ہیں کہ اگر ایوب خان کے دور سے شروع ہونے والا ترقی کا سفر جاری رہتا تو آج پاکستان ترقی یافتہ ممالک میں نمایاں مقام حاصل کر چکا ہوتا۔ لاہور کے انتہائی مراعات یافتہ طبقوں میں پرورش پانے والے عمران خان پاکستان میں ترقی کو ایوب خان کے دور سے منسلک کر دیتے ہیں: محمد ضیاالدین ’ایوب خان کو اپنی حکومت کو برقرار رکھنےکے لیے جاگیرداروں اور کاروباری لوگوں کی حمایت چاہیے تھے۔ اسی زمانے میں کرپشن بھی بہت شروع ہو گئی۔ ان کے صاحبزادے گوہر ایوب گندھارا انڈسٹری کے مالک بن گئے۔ پھر انتخابات میں فاطمہ جناح کو جس طریقے سے ہرایا گیا وہ سب کو معلوم ہے۔ جو موجودہ دور کی خرابیاں ہیں یہ سب ایوب خان کے دورسےشروع ہو گئی تھیں۔‘ ’نہیں ہرگز نہیں۔ ساری دنیا میں اسی ماڈل پر ہی تو تنقید ہو رہی ہے۔ ابھی حال ہی تھامس پکٹی نے اپنی کتاب ’کیپٹل‘ میں سرمایہ داری نظام کا ایک سو سالہ اعداد و شمار کا جائزہ لے کر یہ نتیجہ اخذ کیا ہے کہ اس سے دنیا میں معاشی ناہمواری بڑھی ہے اور دنیا کی ستر، اسی  فیصد دولت صرف باسٹھ لوگوں کے ہاتھ میں ہے۔ دوسری جنگ عظیم کے بعد درمیانی طبقے کو جو فاہدہ ہوا تھا وہ تھیچر اور رونلڈ ریگن کے دور میں ختم ہو گیا ہے۔ وہ تمام کام جو پہلے ریاست کی ذمہ داری ہوتی تھی وہ پرائیوٹ سیکٹر کو دے دیئے گئے۔ اتنی دولت چند ہاتھوں میں مرکوز ہونے کے بعد دولت مندوں نے بڑی بڑی سیاسی جماعتوں کو خرید لیا ہے۔ سابق فوجی حکمران پرویز مشرف ایوب خان کے دور میں ہونے والی ترقی کے بہت معترف تھے ’دراصل پاکستان کی فوج ایوب خان کے دور کو بہت اچھا سمجھتی ہے ۔ میں نے پہلی دفعہ جنرل پرویز مشرف کے منہ سے ایوب خان کے دور کی تعریف سنی۔ پھر عمران خان کی تاریخ بھی اپنی مرضی کی ہے۔ عمران خان کا بچپن اور جوانی لاہور کے بہت ہی امیر علاقوں میں گذرا ہے۔ عمران خان بغیر تاریخ پڑھے پاکستان میں ترقی کو ایوب خان کے دور سے منسلک کر دیتے ہیں۔‘ ’اسی طرح پاکستان کی فوج کی ادارہ جاتی یاداشت بھی اپنی ضرورت کے مطابق ہے۔ وہ صرف قرار داد مقاصد کو یاد رکھنا چاہتے ہیں۔ وہ محمد علی جناح کی گیارہ اگست  1947کی تقریر کو بھول جانا چاہتے ہیں کیونکہ اس سے ان کے اپنے مفادات پر زد پڑتی ہے لیکن قرار مقاصد میں ان کے مفادات کا تحفظ ہوتا ہے اسی لیے ضیاالحق نے قرار داد مقاصد کو آئین کا حصہ بنا دیا۔‘